Pasaran Minyak Mentah Didagang Agak Suram

Harga minyak mentah mula merosot selepas meningkat lebih 4% selepas kerajaan  mengesahkan pengeluaran stok mingguan terbesar di Amerika Syarikat.
Brent mentah dilaporkan susut 36 sen pada $49.63 setong.
Sementara itu, Brent mentah bagi penghantaran Oktober susut 35 sen.
Stok minyak mentah Amerika Syarikat jatuh 14.5 juta tong minggu lepas sebanyak 511.4 juta tong. Angka ini menunjukkan penurunan stok simpanan terbesar sejak Januari 1999.
 Minyak mentah yang diimport ke Patai Teluk Amerika Syarikat juga jatuh 2.5 juta tong sehari, yang paling rendah sejak tahun 1990.
Kebanyakan peniaga berkata, jumlah pengurangan ini turut disumbangkan oleh pemunggahan kapal kargo yang ditangguhkan akibat rebut tropika Hermine di Texas dan Lousiana.
Di Russia, Reuters melaporkan purata pengeluaran minyak mentah meningkat hampir 11 juta tong sehari dari tempoh 1 hingga 7 September.

Ada yang ketinggalan untuk mengetahui keputusan ECB malam tadi? Baca artikel berkaitan disini.


Analisis GOLD – Terjunan Harga Ke Paras $1,800 Sebelum Melonjak Semula

Dagangan emas memberi kejutan awal kepada pelabur pada pembukaan sesi Asia pagi ini dengan henjutan padu ke paras terendah terbaru hampir mencecah paras $1,800.
Namun harga kembali melonjak semula lebih 350 pips seperti yang dipaparkan pada carta harga XAU/USD yang mengukur nilai emas berbanding US dolar dalam pasaran.
Harga masih bergerak di bawah paras rintangan 1850.00 selepas terjunan harga sejak penghujung minggu lalu memberi isyarat trend bearish harga.
Kenaikan harga pada sesi Asia hari ini juga dilihat menguji paras halangan Moving Average 50 (MA50) pada rangka masa 1 jam pergerakan harga dan pamerkan penurunan yang lemah semula di sesi Eropah.
Berkemungkinan pergerakan harga lebih agresif pada sesi New York dengan reaksi pelabur terhadap mata wang US dolar yang mempengaruhi nilai emas semasa.
US dolar dilihat kembali mendapat permintaan dalam pasaran sejak penghujung minggu lalu berubah berbanding sentimen sebelumnya yang lemah.
 Jika sentimen pasaran awal minggu ini kekal menyokong pengukuhan US dolar, harga emas bakal susut lebih rendah menuju semula ke zon harga 1800.00 untuk mencatatkan paras terendah terbaru 1 bulan.
Namun jika harga berjaya melonjak tinggi semula, paras rintangan pada 1850.00 serta 1875.00 akan diuji sebelum memberikan isyarat perubahan trend menaik harga.
Seterusnya harga akan dipacu lebih tinggi menuju semula ke zon harga tumpuan pada 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Fokus utama ekonomi diberikan kepada matawang utama selain daripada USD sejak akhir-akhir ini.

Sebanyak 90% trading adalah berdasarkan US Dollar. Banyak! Tetapi untuk sekarang, pergerakan di dalam forex lebih banyak dikaitkan dengan matawang lain pula. Antara matawang yang berpengaruh atau lemau pada minggu lepas:
Pound Sterling
Pada minggu lepas, Sterling  dibuka dengan harga $1.2850 tetapi pada jumaat lepas, telah menguat sehingga $1.35. Kerajaan UK dilihat berada dalam fasa stabil dan keputusan Bank of England untuk tidak terburu-buru menukar dasar kewangan juga membantu kestabilan buat masa ini. Walaubagaimanapun, pelabur masih lagi yakin akan berlakunya pelonggaran kewangan oleh Bank Of England dalam beberapa minggu lagi. Daripada segi analisa teknikal, harga $1.35 adalah harga yang signifikan kerana adanya neckline di situ dan mungkin akan berlakunya head and shoulder pattern yang boleh menyebabkan harga melonjak ke $1.4200.
Japanese Yen
Yen menurun dengan dramatik sejak beberapa hari ini. Kemerosotan 5.2% (sebelum kes Turki baru-baru ini) banyak didorong oleh kemunculan Abenomics 2.0 yang bakal berlaku dan akan disertakan dengan dasar kewangan dan fiskal terbaru. Untuk Abenomics, short pada Yen dan long pada saham Jepun. Kita boleh lihat pergerakannya pada kekuatan Yen di H1’16. Tetapi, jangkaan terhadap perangsang yang lebih baru dan agresif (wang helikopter) boleh menyebabkan sesetengah pelabur akan panik.
Perhatikan harga JPY106.70 – JPY106.85 kerana jika berlakunya breakout  di situ, maka akan bermulalah pemulihan JPY110 iaitu sebanyak 50% retracement bagi pergerakkan tahun ini. Walaubagaimanapun, sebelum mencapai harga tersebut, harga masih memerlukan masa untuk mengatasi JPY 107.70 – JPY 108.60. Disebabkan berlaku cubaan rampasan kuasa di Turki, US Dollar berlaku kejatuhan dari ~JJPY 105.50 ke ~JPY 104.50 tetapi dengan kegagalan rampasan tersebut, dijangkakan yang dollar akan kembali menguat.
New Zealand Dollar
Pada minggu lepas, New Zealand Dollar terletak di tangga kedua major currency terlemah selepas Yen. Penilaian Ekonomi yang tidak dijadualkan pada minggu depan oleh RBNZ dilihat sebagai membuka ruang untuk pemotongan interest rate seawal bulan depan.
 Euro
Bagi Euro pula, dilihat berlakunya consolidation. Harga ditutup  minggu lepas kurang memberangsangkan dan menunjukkan ia terletak di area $1.10. Sama-sama kita nantikan pengumuman daripada ECB pada 21 Julai. ECB dijangka tidak akan membuat kejutan kepada pasaran dengan memotong interest rate. Jika dan hanya jika ECB melakukan kejutan dengan memotong rate, pasaran mungkin akan membuat selling frenzy dan kalau tiada kejutan, pasaran akan lebih santai. Tunggu dan lihat.
Canadian Dollar
Canadian Dollar telah menguat sebanyak 0.5% dari US Dollar pada minggu lepas. Walaupun Bank of Canada telah mengawal ramalan perkembangan ekonomi, mereka masih lagi nampak agak optimistik yang aktiviti akan meningkat di H2. Canadian Dollar dilihat bertenaga tetapi agak lemau apabila mencapai harga tertinggi minggu lepas dan menurun kembali dan tutup dengan harga yang rendah.
Australian Dollar
Berita rampasan kuasa Turki telah memberi kesan kepada Australian Dollar. Harga yang turun ke $0.7575 menunjukkan ada potensi akan berlakunya penurunan sehingga $0.7475 – $0.7500. Tetapi, memandangkan cubaan rampasan kuasa Turki dapat dipatahkan, Aussie dilihat akan kuat kembali. Pergerakan di atas harga $0.7650 adalah penunjuk awal bahawa keadaan bearish tidak akan berlanjutan.
Light Sweet Oil Futures Contract
Sebaik sahaja harga mencecah atas sedikit daripada $52.70 pada awal Jun, harga minyak telah turun kembali. Bear cuba untuk menolak harga ke $45 beberapa kali tetapi bull masih dapat bertahan. Untuk kenaikan  semula, harga mungkin akan naik sekitar $48 yang juga berkait rapat dengan moving average 20 hari.


Ini Sentimen Semasa Bagi Matawang Euro, GBP & CAD

US Dolar melemah pada Jumaat selepas laporan Wallstreet Journal tentang penyiasatan potensi gangguan pihak Rusia terhadap pilihanraya U.S. tahun lalu. Pihak penyiasat telah mengeluarkan ‘sapina’ atau arahan undang-undang kepada kempen pilihanraya Presiden Trump. Ini adalah sentimen yang melemahkan US Dolar sejak pagi tadi.
Berikut adalah sentimen terhadap matawang Euro, GBP dan CAD pada hari ini.
Euro
Apabila terdapat kelemahan kepada matawang USD, biasanya Euro akan mengukuh. Namun, pengukuhan euro bukanlah hanya disebabkan kelemahan matawang US dolar sahaja, tetapi ia juga adalah kerana prestasi ekonomi yang meyakinkan dan juga komen-komen oleh ahli ECB yang positif terhadap pengetatan polisi ECB sejak Rabu.
GBP
 Terdapat juga kelemahan matawang GBP yang agak ketara disebabkan oleh ketidaktentuan rundingan Brexit. Komen ketua perunding UK, Davis beberapa jam lepas menunjukkan ada halangan terhadap kemajuan dalam rundingan oleh Perancis dan Jerman. Di samping itu, beliau juga menegaskan banyak negara EU yang mahu rundingan perdagangan dipercepatkan. Dalam konteks ini, dua kuasa besar dalam EU iaitu Jerman dan Perancis mungkin menyukarkan rundingan seperti yang dikatakan oleh Davis.
CAD
Data terbaru harga pengguna (CPI) Kanada meleset daripada jangkaan jika dilihat dalam bacaan tahunan (y/y). Data bulanan yang dikeluarkan merekod kenaikan 0.1% sejajar dengan jangkaan. Manakala bacaan tahunan adalah 1.4% meleset daripada ramalan pasaran 1.6%. Ini telah menyebabkan kejatuhan dolar Kanada selepas data dikeluarkan pukul 9.30 malam pada Jumaat.
Namun, terdapat sedikit pengukuhan matawang Kanada yang disokong oleh kenaikan harga minyak mentah, di mana kita melihat pengukuhan CAD berbanding dengan matawang seperti NZD dan AUD.

Nak belajar analisis Fundamental? Klik sini


Analisis GOLD – Emas Susut Menuju Semula Ke Paras $1,900

Kebimbangan terhadap langkah sekatan pergerakan di Shanghai selepas tercetusnya semula penularan coronavirus di China minggu lalu tampaknya tidak memberi impak kenaikan harga buat dagangan emas.
Sebaliknya nilai logam kuning berharga itu paparkan penurunan pada pembukaan pasaran untuk minggu terakhir bulan Mac ini.
Ketidaktentuan pasaran yang memberi kelebihan terhadap mata wang US dolar di samping peningkatan hasil perbendaharaan 10 tahun Amerika Syarikat (AS) menjadi antara faktor yang mendorong penyusutan emas di awal minggu ini.
Pada carta harga XAU/USD yang mengukur nilai emas berbanding US dolar telah menyaksikan isyarat pergerakan bearish susulan penurunan harga yang telah bermula sejak awal sesi Asia semalam kembali mendorong harga bergerak di bawah paras halangan Moving Average 50 (MA50) pada rangka masa 1 jam.
Penurunan harga emas sehingga ke penghujung sesi New York telah mencecah ke paras sekitar 1920.00 sebelum harga mendatar pada zon tersebut bersambung pada dagangan hari ini.
Dengan corak penurunan yang telah dipaparkan, pelabur bakal menjangkakan penurunan harga untuk menguji paras support 1900.00.
 Sekiranya paras tersebut gagal membendung penurunan lanjut harga, paras tumpuan seterusnya dilihat pada 1870.00 pula untuk harga uji.
Namun jika berlaku kenaikan harga pula, paras 1950.00 akan menjadi rintangan awal yang diuji sebelum harga yang melepasi halangan MA50 bakal memberi isyarat awal untuk perubahan trend.
Selanjutnya, zon SBR (support become resistance) 1970.00 akan menjadi tumpuan untuk harga menguji rintangan minggu lalu itu.
Kenaikan lebih tinggi akan kembali mensasarkan pada paras tumpuan 2000.00 untuk meningkatkan semula keyakinan pelabur bagi pergerakan emas seterusnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD – Analisis Teknikal – 7/11/2017

GBP/USD – Analisis Teknikal – 7/11/2017

GBP/USD semalam mulai memgorak langkah dengan membuat kenaikan setelah ia gagal untuk breakout Key Support mingguan 1.3030. Kenaikan retracement semalam telah mencapai 50%, penurunan harga ketika BoE tempoh hari ini.
 Secara teknikal, wave bullish mulai terbentuk dan sekiranya harga masih berada di atas paras harga MagicS1 hari ini, ia berpotensi untuk membentuk new HL sebelum membuat kenaikan ke sekitar MagicR1 atau MagicR2 hari ini.
Oleh itu, peluang ‘long’ yang boleh diperhatikan ketika ini adalah sekitar MagicPivot – MagicS1 hari ini sebelum ia bullish. Walaubagaimanapun, sekiranya ia breakout magicS1 hari ini, ia akan mencapai semula ke sekitar Keu Support 1.3030/40.


Analisis GOLD – Tembok $1,814 Pecah! Emas Akan Kekal Mendaki?

Kemerosotan hasil perbendaharaan 10 tahun Amerika Syarikat yang menyusut sehingga bawah paras 1.50% serba sedikit boleh dianggap sebagai salah satu faktor dalam menyokong lonjakan harga emas.
Tambahan pula laporan pakar mengenai Omicron tidak begitu serius sama sekali telah pun pengaruhi sentimen pasaran risk-on dan terus mengakibatkan dolar greenback suram di penutup tahun 2021 ini.
Namun langkah pengetatan dasar polisi yang ingin disegerakan oleh Federal Reserve (Fed) barangkali akan memberi bebanan kepada harga emas daripada terus cemerlang dalam mencatatkan kenaikan.
Pergerakan harga pada carta XAU/USD telah menyaksikan pengekalan rentak kenaikan setelah harga terus mendaki pada sesi dagangan semalam (Isnin) untuk kembali mencapai paras ketinggian 1814.00.
Percubaan itu dilihat berhasil ketika pembukaan sesi New York Isnin yakni harga hanya menguji paras Moving Average 50 (MA50) serta trendline support untuk kekal mendaki sehingga ke penghujung sesi.
Dan akhirnya pergerakan harga telah pun berjaya memecahkan tembok tertinggi berkenaan pada sesi Eropah hari ini (Selasa) bagi mencipta rekod ketinggian terbaharu di saat menuju sesi New York kelak.
 Selari dengan faktor tersebut, intihanya pelabur mungkin serba sedikit menyimpulkan bahawa harga seakan membentuk corak ascending triangle yang berupaya menyokong harga mencapai zon 1830.00.
Ini turut secara tidak langsung boleh dikatakan sebagai gambaran awal yang jelas untuk kemungkinan harga akan mampu mendaki sehingga ke zon 1850.00 dan sekali gus bakal meneruskan corak uptrend.
Misalnya corak pergerakan harga itu tidak menjadi, maka pelabur mungkin bakal mengambil langkah dalam membuat kebarangkalian untuk harga kembali menyusut dan mencecah zon tumpuan 1800.00.
Penganalisis turut berpendapat bahawa zon RBS (resistance become support) 1780.00 dijangka akan dititikberatkan untuk sekali lagi diuji sekiranya harga terus berduka untuk kekal membuat penurunan.
Lihar gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Laporan Inventori Minyak Mentah Terkini : Naik Atau Turun?

Harga minyak mentah hanyut dalam sesi pada Selasa menjelang pengumuman laporan inventori terkini hari ini oleh Institut Petroleum Amerika.
Niaga minyak mentah di New York Merchantile Exchange bagi penghantaran Jun menjunam sebanyak 0.29 peratus kepada $48.71 setong, manakala di Intercontinental Exchange London, minyak Brent dinilai kepada $51.44.
Institut Petroleum Amerika (API) dijangka akan mengeluarkan anggaran minyak mentah dan stok produk tapisan di AS pada Selasa, kemudian diikuti oleh angka rasmi daripada Pentadbiran Maklumat Tenaga pada Rabu. Kedua-dua angka ini kerap menunjukkan arah yang berlainan sejak dua minggu kebelakangan ini.
Semalam, harga minyak mentah ditutup lebih rendah pada Isnin selepas pengeluaran di Libya menimbulkan kebimbangan dan berpotensi untuk mengganggu proses perjanjian OPEC dalam membendung lebihan global.
 Memetik kata-kata pengerusi National Oil Corp, Mustafa Sanalla, harga minyak mentah menambah kerugian pada bulan April apabila Libya mencetuskan kebimbangan terhadap lebihan penawaran selepas pengeluaran minyak global meningkat semula kepada kadar tertinggi sejak 2014.
Pengeluaran minyak mentah Libya meningkat semula selepas dua telaga utama negara memulakan kembali operasi selepas protes di dua saluran berakhir. Namun begitu, kegelisahan pasaran minyak mentah ini kekal berterusan apabila Firma Perkhidmatan Oilfield Baker Hughes melaporkan kenaikan kiraan pelantar sebanyak 9 hingga 697.
Kenaikan jumlah pengeluaran minyak mentah kepada kadar tertinggi sejak April 2015 telah menyumbang kepada kebimbangan dan junaman harga minyak baru-baru ini.
Di tempat lain, komen dari Menteri Minyak Iran, Bijan Zangeneh bagaimanapun gagal meningkatkan sentimen walaupun OPEC dan non-OPEC dikatakan telah memberi isyarat positif untuk melanjutkan pemotongan pengeluaran.

Yen Menjunam Menjelang Laporan Minit Mesyuarat Mac


Reaksi Harga Di Paras 1.3000 Penentu Arah Pergerakan GBP/USD

Pergerakan menurun harga pada carta pasangan mata wang GBP/USD pada sesi Asia hari ini menunjukkan penurunan untuk hari 3 berturut-turut sejak penghujung minggu lalu.
Pelabur masih berwaspada terhadap risiko dagangan Pound Sterling dengan ketidaktentuan rundingan Brexit di samping laporan kes jangkitan Coronavirus terbaru di UK mencecah angka 23,000.
Sementara itu, dapat dilihat US dolar mendapat permintaan pada permulaan dagangan minggu ini ekoran pelabur memilih untuk beralih ke arah aset safe-haven.
Pergerakan perlahan di sesi Asia melihatkan harga membuat penurunan ke paras terendah dagangan Jumaat lalu sekitar 1.30200.
Pelabur menantikan reaksi harga pada paras tumpuan 1.30000 untuk isyarat arah pergerakan lebih jelas harga pada carta GBP/USD.
Pergerakan harga di bawah paras halangan Moving Average 50 (MA50) pada rangka masa 1 jam berkemungkinan menjadi isyarat penurunan lebih rendah.
 Penurunan di bawah paras 1.30000 akan menjadikan sasaran harga seterusnya adalah pada zon RBS (resistance become support) pada 1.29000.
Sebaliknya jika harga kembali melonjak pada minggu ini, zon resistance 1.32000 akan kembali menjadi tumpuan semula untuk harga sekali lagi cuba untuk ke paras lebih tinggi.
Destinasi kenaikan seterusnya adalah pada zon resistance 1.33000 sekaligus mencatatkan paras tertinggi terbaru 8 minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Logam Berharga Ini Terlalu Sensitif?

Emas diniagakan stabil di Asia berikutan laporan Data Pembuatan China. Dalam masa yang sama, William Dudley dari New York Fed berkata, pandangan pasaran terhadap interest rate terlalu pesimis.
Emas bagi penghantaran Disember di bahagian Comex New York Merchantile Exchange pula kekal pada $1,357.45 satu troy ounce.
Juga di Comex, silver futures untuk bulan September melonjak 1.29% satu troy ounce. Sementara itu, copper bagi penghantaran bulan September merosot 0.318 sepound.
Pada minggu akan datang, AS bakal melaporkan data gaji dari sektor bukan perladangan dan data ISM melalui kedua-dua sektor iaitu pembuatan dan perkhidmatan.
 Harga emas melonjak mendadak pada Jumaat berikutan ekonomi AS berkembang pada tahap sederhana. Hal ini merujuk kepada :

Kadar Dalam Negara Kadar (GDP) Amerika Syarikat untuk suku ke-2 tersasar jauh dari jangkaan awal.
Data mengecewakan berikutan keputusan mesyuarat Fed yang meletakkan kadar faedah pada tahap tidak berubah.

Emas dilihat sangat sensitif terhadap pergerakan kadar Amerika Syarikat. Jadi, peningkatan kadar yang lebih tinggi akan mengurangkan ancaman kepada harga emas.

Artikel ini bakal menerangkan mengapa kebanyakan forex trader gagal. Jangan ketinggalan untuk membaca perkongsian berguna ini!


Matawang Euro Cuba Mengukuh Tetapi Terhad Pada Awal Dagangan Sesi Eropah

Matawang Euro bergerak lebih tinggi pada Isnin dengan kelemahan US dolar secara menyeluruh. Pasaran saham Wallstreet minggu lalu melonjak semula pada Jumaat selepas jatuh ke paras terendah September 2017.
Selepas kebimbangan terhadap keadaan semasa pasaran saham global, akhir dagangan Jumaat menyaksikan sesetengah pelabur mengambil kesempatan untuk membeli saham pada harga rendah. Citarasa pelabur terhadap aset berisiko seperti saham meningkat semula apabila harga saham mencapai paras terendah ketika itu.
Pasaran saham Asia membuat sedikit pemulihan pada Isnin selepas Wallstreet merekod prestasi positif pada Jumaat lalu. Pasaran saham Eropah juga didagangkan positif setakat pukul 5.56 petang dengan DAX di jerman naik 2.04%, CAC40 di Perancis naik 1.59% dan FTSE100 di UK naik 1.34%.
Kejatuhan terhadap pasaran saham minggu lalu telah memberi kesan kepada pasaran matawang sekaligus memaksa pemegang-pemegang matawang Euro melepaskan matawang itu dan mencari aset yang lebih selamat seperti Yen dan Swissy.
 “Kita dapat melihat citarasa kepada risiko telah kembali ke dalam pasaran,” kata strategist di Nordea Markets.
Pasaran Komoditi
Harga minyak mentah dunia memulih semula selepas mengalami kejatuhan minggu lalu. Harga minyak mentah WTI (West Texas Intermediate) naik 1.79% setakat pada masa artikel ini ditulis yang membawa harga ke paras $60.26 setong.
Minggu ini pasaran komoditi hitam akan memberi tumpuan kepada maklumat terbaru inventori minyak mentah Amerika Syarikat pada Selasa dan Rabu.


Data CPI UK Heret GBP/USD Junam Ke Bawah!

Data inflasi UK yang diterbitkan di awal sesi Eropah semalam telah memberi kesan ketara terhadap pergerakan mata wang sehingga ke sesi berikutnya.
Bacaan tahunan indeks harga pengguna (CPI) UK untuk bulan April catat 8.7% berbanding jangkaan 8.2%, namun ini adalah bacaan pertama di bawah 10% sejak Oktober tahun lalu.
Pound melonjak ketika reaksi awal data diterbitkan, namun kembali susut semula sehinggalah menyambung dagang ke sesi New York semalam.
Pelabur mungkin menghadam inflasi UK kekal tinggi, namun bank pusat dilihat mempunyai sedikit ruang untuk memperlahan dasar ekoran kadar faedah jika terlalu tinggi boleh memudaratkan pertumbuhan ekonomi semasa.

Memerhatikan pergerakan harga pada carta pasangan mata wang GBP/USD, harga dilihat melonjak dahulu ke paras 1.24700 sebelum penurunan sekitar 100 pips dipamerkan.
Setelah kembali turun di bawah paras 1.24000, harga akhirnya mencecah sekitar 1.23600 di penghujung sesi New York mencatatkan paras terendah terbaru 5 minggu.
 Pergerakan harga yang kembali berada di bawah halangan Moving Average 50 (MA50) pada rangka masa 1 jam di carta GBP/USD menyokong jangkaan untuk trend bearish diteruskan lagi.
Penurunan perlahan diperlihatkan pada sesi Asia pagi ini (Khamis), dijangka akan menuju sekitar 1.23000 dan reaksi harga di kawasan tersebut akan diperhatikan.
Malah, harga boleh turun lebih rendah lagi jika Pound terus suram sementara US dolar berjaya kekalkan pengukuhannya di penghujung minggu.
Sebaliknya, jika harga membuat kenaikan semula, paras 1.24000 dilihat akan menjadi rintangan terhampir yang akan diuji sebelum isyarat perubahan trend apabila harga melepasi halangan MA50.
Jangkaan kenaikan yang diteruskan bakal menuju 1.25000 sebelum sasaran lebih tinggi akan beralih pada 1.26000 dengan pergerakan bullish lebih jelas dipaparkan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Jualan Runcit AS Jatuh Buat Pertama Kali Dalam Tempoh 7 Bulan Pada Bulan September!

Jualan runcit Amerika Syarikat dilaporkan jatuh buat pertama kali dalam tempoh 7 bulan. Data ini menunjukkan pengguna yang merupakan salah satu indikator penting dalam mengukur pertumbuhan ekonomi mula terkesan dan hal ini tambah mendorong the Fed untuk mengurangkan kadar faedah.
Secara keseluruhan jualan jatuh sebanyak 0.3% pada bulan September berbanding bulan sebelumnya. Bacaan bulan Ogos telah dinilai semula dimana jualan mencatat peningkatan sebanyak 0.6% pada bulan Ogos. Berdasarkan data yang dikeluarkan oleh Jabatan Perdagangan, bacaan bulan September jauh tersasar daripada jangkaan para penganalisis yang mensasarkan peningkatan 0.3%.
 Menurut penganalisis, jualan runcit jatuh secara mengejut buat pertama kali sejak bulan Februari menunjukkan indikasi bahawa perbelanjaan pengguna mulai perlahan. Ditambah pula dengan data pelaburan perniagaan, sektor pembuatan dan pengguna yang lemah akan mendorong kepada peningkatan risiko pertumbuhan ekonomi. Selain itu ia akan merumitkan lagi prospek pilihan raya Presiden Donand Trump.
Laporan tersebut turut menunjukkan jualan bukan runcit yang termasuk perbelanjaan atas talian juga jatuh iaitu sebanyak 0.3%, kadar terbesar jatuh sejak bulan Disember.
indeks US dolar yang mengukur dolar greenback berbanding enam didagangkan susut sebanyak 0.11% ke paras 97.895 setakat jam 11.10 p.m.


Trader Siap Sedia, Ini Situasi Pasaran Menjelang Mesyuarat FOMC!

Pada jam 2 pagi nanti para pemain pasaran akan mula meneliti mesyuarat FOMC bagi mendapat indikasi mengenai pendirian dan hala tuju bank pusat. US dolar didagangkan kukuh pada hari Rabu setelah catat penyusutan berikutan selera risiko yang kurang dalam kalangan pemain pasaran menjelang mesyuarat The Fed.
Indeks US dolar yang mengukur kekuatan greenback berbanding matawang utama didagangkan kukuh 0.18% kepada paras dagangan 92.602. Disisi lain matawang seperti pound sterling, Swiss franc dan euro masing-masing mencatat penyusutan berbanding US dolar.
US dolar telah menunjukan prestasi positif selepas perubahan besar dari the Fed pada bulan Jun. Pasaran pada ketika ini sedang menanti lebih banyak indikasi daripada the Fed mengenai kenaikan kadar inflasi.
 Menurut penganalisis pasaran, pada mesyuarat FOMC kali ini, the Fed berkemungkinan tidak akan mengubah apa-apa polisi berikutan prisip the Fed yang melihat kenaikan inflasi baru-baru ini mungkin hanyalah sementara dan kekhuatiran bahawa kes Covid-19 yang semakin meningkat dapat menggagalkan pemulihan global.
Penurunan hasil bon A.S., didorong oleh kebimbangan mengenai inflasi yang tinggi dan prospek ekonomi, juga memberikan bayangan terhadap pergerakan US dolar.
Setelah laporan inflasi Kanada yang menunjukkan penurunan, tumpuan pasaran beralih kepada mesyuarat FOMC nanti.


Analisis GOLD – Emas Gagal Bersinar Di Awal Minggu, Pelabur Kekal Waspada

Apa berlaku pada pergerakan harga emas di awal minggu ini?
Meneliti pergerakan harga pada carta XAU/USD yang mengukur nilai emas berbanding US dolar di pembukaan dagangan awal minggu semalam, harga dilihat bermula baik dengan kenaikan dipaparkan pada sesi Asia dari paras sekitar 1850.00.
Kenaikan harga emas masih didorong oleh faktor penyusutan US dolar yang berterusan sehingga bersambung pada awal minggu ini.
Namun, selepas harga mencapai paras ketinggian sekitar 1863.00, harga membuat penurunan semula di sesi Eropah dan mendatar pada 1855.00 sehingga ke penghujung dagangan sesi New York.
Bersambung pada Selasa, harga memulakandagangan di sesi Asia pagi ini dengan penurunan ke paras 1846.00.
Pelabur emas mula berwaspada semula dengan isyarat perubahan trend bearish selepas harga bergerak di bawah paras halangan Moving Average 50 (MA50) pada rangka masa 1 jam di carta XAU/USD di sesi Asia.
 Peningkatan harga semula dilihat menguji halangan MA50 di sesi Eropah yang bakal memberi petunjuk bagi pergerakan harga emas selanjutnya.
Sekiranya kenaikan harga berjaya melepasi halangan tersebut dan terus dipacu membuat kenaikan, sasaran untuk harga seterusnya adalah menuju ke zon rintangan pada 1870.00 yang turut menjadi tumpuan pada dagangan minggu lalu.
Melepasi zon rintangan tersebut akan mendorong harga menuju pula ke paras ketinggian 1900.00 untuk catatkan paras ketinggian terbaru 4 minggu.
Sebaliknya, jika harga terus menunjukkan penurunan yang menguatkan lagi petunjuk untuk pergerakan bearish, jangkaan harga adalah untuk kembali menuju ke zon RBS (resistance become support) pada 1830.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Emas Jatuh Dan Harga Tembaga Meningkat, Tiada Provokasi Baru Dicetuskan Oleh Pyongyang

Pada pasaran sesi Asia hari ini , harga emas jatuh disebabkan pelabur menarik pelaburan mereka dari pasaran berisiko disebabkan kebimbangan tindakan Korea Utara. Walaubagaimanapun, pasaran tembaga meningkat berikutan peningkat harga rumah di China.
Pasaran hadapan emas bagi bulan Disember di Comex New York Mercantile Exchange (NYMEX) jatuh sebanyak 0.3 peratus, sehingga mencecah $1,321,25 per ounce setakat jam 12.40 tengahhari. Kontrak tembaga Comex pula melonjak sebanyak 0.81 peratus kepada 2.976 per pound.
Pada minggu lepas, harga emas jatuh berikutan ketegangan geopolitik rentetan ujian peluru berpandu daripada Korea Utara yang dilepaskan berhampiran utara Jepun tidak memberi kesan berpanjangan. Selain itu, ramalan kenaikan kadar faedah oleh Federal Reserve pada akhir tahun ini turut mengurangkan permintaan terhadap instrumen safe haven.
 Laporan inflasi pengguna (CPI) U.S meningkat pada paras tertinggi dalam tempoh tujuh bulan ini menguatkan jangkaan kenaikan kadar faedah bulan Disember nanti. Harga emas kekal menyusut namun terbatas disebabkan data-data makroekonomi U.S yang bercampur pada minggu lepas.
Hari Jumaat yang lalu, Jabatan Perdagangan U.S melaporkan penurunan jualan runcit sebanyak 0.2 peratus pada bulan Ogos membatasi jangkaan peningkatan sebanyak 0.1 peratus. Diikuti dengan dua laporan lain, laporan sentiment pengguna dan pembuatan yang juga susut di luar jangkaan.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilk matawang asing yang lain kerana harga yang mahal.


Harga Pengguna di Kanada Lemah

Harga pengguna Kanada bulan November dan kadar tahunan susut di bawah paras sasaran bank pusat. Indeks Harga Pengguna (CPI) susut 0.4% berbanding sebelum ini yang meningkat 0.2%. Dari segi anggaran tahun-ke-tahun (y/y) CPI sudah meningkat sebanyak 1.2%.
Jangkaan penganalisis bagi data CPI ialah -0.1%, manakala bagi Core-CPI -0.1%. Bagi data Core-CPI pula mencatatkan penyusutan 0.5% berbanding peningkatan 0.2% sebelum ini.
Harga merekodkan peningkatan dalam enam dari lapan komponen penting CPI, yang diketuai dengan peningkatan harga pengangkutan sebanyak 1.4%. Harga gasolin pula menjadi komponen yang paling banyak menyusut iaitu 1.7%. Dalam komponen pakaian pula harga susut 1.2% dimana harga makanan jatuh 0.7%.
 Kanada adalah sebuah negara maju yang berhadapan dengan inflasi yang rendah berikutan permintaan yang rendah dalam keseluruhan ekonomi.
Ekonomi kesebelas terbesar dunia ini mencatatkan pertumbuhan yang tidak memberangsangkan pada suku ketiga dan juga masih di bawah tekanan harga minyak yang tidak menentu dan permintaan eksport yang lemah.
Pertumbuhan ekonomi, KDNK (GDP) meningkat 0.9% pada suku ketiga yang banyak disumbangkan oleh eksport minyak dan gas. Kanada dilihat akan terus meningkatkan peluang perdagangan dengan negara jiran di sebelah Selatan untuk meningkatkan lagi eksportnya tahun hadapan.


GBP/JPY Bakal ‘Terjun’ Semula?

Kenaikan harga pada carta pasangan mata wang GBP/JPY juga turut dibantutkan oleh keputusan mesyuarat dasar monetari bank pusat England pada sesi Eropah semalam.
Mata wang Yen Jepun dilihat tidaklah begitu kukuh didagangkan, namun pergerakan harga lebih didorong oleh Pound yang menjadi tumpuan para pelabur.
Kenyataan bernada dovish oleh BOE telah menyaksikan penyusutan semula Pound sehingga sesi New York semalam setelah berjaya pamerkan prestasi baik sejak awal minggu.
Sehingga dagangan Rabu, harga yang telah membuat kenaikan dilihat mula mendatar di paras 155.00 sebelum keputusan mesyuarat BOE semalam telah menekan semula harga turun ke paras sokongan 154.00 pada zon RBS (resistance become support).
Pelabur berjaga-jaga untuk isyarat trend bearish semula untuk carta GBP/JPY selepas harga mula bergerak di bawah paras rintangan Moving Average 50 (MA50) pada rangka masa 1 jam.
Untuk trend penurunan harga lebih jelas, pelabur menantikan harga untuk turun lebih rendah melepasi zon RBS 154.00 untuk menuju semula sehingga ke paras 152.00.
 Seterusnya, paras terendah yang dicecah awal minggu sekitar 151.300 akan diuji sebelum mencatatkan paras terendah terbaru dengan jangkaan awal ke paras sekitar 150.600.
Namun jika harga berjaya mencatatkan lonjakan semula, paras 154.800 dilihat sebagai zon rintangan yang perlu ditembusi harga.
Kenaikan lebih tinggi akan melepasi paras 155.00 sebelum harga meneruskan kenaikan menuju zon rintangan pada 156.00-156.500.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Perbelanjaan Pengguna Mencatat Peningkatan Tertinggi Sejak 2009

Perbelanjaan pengguna (consumer spending) mecatat peningkatan tertinggi melebihi 8 tahun pada bulan September berikutan peningkatan perbelanjaan isirumah di Texas dan Florida. Manakala Inflasi teras sejajar dengan sasaran pada bulan September.
Berdasarkan Jabatan Perdagangan pada hari Isnin, perbelanjaan pengguna yang merangkumi dua pertiga aktiviti ekonomi U.S, meningkat 1.0% pada bulan lepas. berbanding jangkaan penganalisis yang mensasarkan kenaikan 0.8% pada bulan September.
Peningkatan ini didorong oleh peningkatan perbelanjaan utiliti isirumah. Perbelanjaan utiliti isirumah merupakan pebelanjaan terbesar sejak bulan Ogos 2009. Manakala perbelanjaan pengguna meningkat sebanyak 0.1% pada bulan Ogos.
Pendapatan peribadi juga meningkat iaitu sebanyak 0.4% pada bulan September sejajar dengan jangkaan penganalisis. Namun pada bulan Ogos, bacaan mencatat peningkatan sebaanyak 0.2%.
Manakala indeks perbelanjaan penggunaan peribadi teras (core-PCE) meningkat 0.1%  bulanan pada bulan September, sejajar dengan jangkaan penganalisis.
 Indeks perbelanjaan penggunaan peribadi teras (core-PCE) meningkat sebanyak 1.3% setahun pada bulan September, sejajar dengan sasaran.
PCE (personal consumption expenditure) adalah perbelanjaan penggunaan peribadi yang merupakan salah satu daripada data inflasi. Data ini adalah data yang dikatakan sebagai data inflasi pilihan utama The Fed. The Fed akan menggunakan core PCE sebagai alat untuk menentukan sama ada untuk menaikkan atau merendahkan kadar faedah.
Laporan juga melaporkan penggunaan peribadi benar (real personal consumption) meningkat 0.6% pada bulan lepas berbanding jangkaan yang mensasarkan peningkatan 0.5% dan diikuti dengan kejatuhan sebanyak 0.1% pada bulan Ogos.
Indeks U.S dolar yang mengukur kekuatan greenback berbanding enam matawang lain menyusut sebanyak 0.08% kepada 94.64 setakat jam 9.25 malam namun mengukuh jika dibandingkan dengan bacaan sebelum laporan dikeluarkan iaitu pada bacaan 94.60.
EUR/USD didagangkan pada 1.1609 berbanding sebelum laporan dikeluarkan iaitu pada 1.1627. GBP/USD didagangkan pada 1.3188 berbanding sebelumnya pada 1.3180. Manakala USD/JPY didagangkan pada 113.42 berbanding sebelumnya pada 113.65.


Apa Intipati Minit Mesyuarat FOMC Awal Pagi Tadi?

Tumpuan utama pasaran awal pagi tadi adalah minit mesyuarat FOMC yang ditunggu-tunggu oleh para pelabur untuk mendapatkan isyarat daripada bank pusat. Dolar USD kembali mengukuh berbanding Yen dan Euro selepas Federal Reserve dalam minit mesyuarat dasar monetari terbaru menyatakan ekonomi Amerika Syarikat dan pasaran buruh berada pada tahap yang kukuh, memberikan petunjuk bahawa berkemungkinan bakal ada sekurang-kurangnya satu kenaikan kadar pada tahun ini.
FED turut menjelaskan bahawa bank pusat harus sabar apabila membincangkan tindakan berkenaan dasar monetari, dengan menyatakan bahawa langkah untuk menghentikan kenaikan kadar pada bulan lalu menimbulkan kurang risiko tetapi banyak kebaikan, seterusnya memberik masa untuk bank pusat menilai semula kesan kenaikan kadar masa lalu dengan menjurus kepada faktor pertumbuhan ekonomi.
Penganalisis berpendapat minit mesyuarat kali ini lebih hawkish dan berkemungkinan FED akan menaikkan kadar faedah pada musim panas atau musim luruh tahun ini.
 USD berjaya mencatatkan kenaikan 0.2% berbanding Yen. Matawang Yen pula didagangkan menurun selepas data eksport Jepun pada bulan Januari merosot dan terburuk dalam tempoh dua tahun.
Tumpuan pasaran akan kembali terarah semula kepada perkembangan rundingan dagang antara Amerika Syarikat dan China.
Sementara itu, Sterling sudah kembali menunjukkan tanda-tanda penurunan berikutan terkesan dengan berita peletakan jawatan oleh beberapa ahli dari parti koservatif Perdana Menteri Theresa May. Pelabur akan melihat faktor tersebut akan memberi kesan terhadap usaha PM May yang sedang bergelut untuk mendapatkan kelulusan pelan Brexit beliau bersama Kesatuan Eropah.
Sterling jatuh 0.4% berbanding USD ke paras terendah dagangan harian semalam selepas berita peletakan jawatan tersebut, namun kembali membuat kenaikan semula susulan komen Menteri Luar Sepanyol kepada Bloomberg bahawa proses perjanjian sedang berjalan lancar.


Penyusutan Matawang US Dolar Bakal Dorong Kenaikan Lebih Tinggi Dagangan EUR/USD

Dagangan pada carta harga bagi pasangan matawang EUR/USD telah mempamerkan corak kenaikan harga sejak penghujung minggu lalu.
Selepas data PMI pembuatan dan perkhidamatan Eropah diterbitkan pada Jumaat, sesi pasaran Eropah semalam menyaksikan data tinjauan Ifo perniagaan di Jerman mencatatkan bacaan positif.
Namun, dolar Euro gagal menunjukkan kenaikan harga sejurus data diterbitkan dengan harga kekal bergerak perlahan pada carta EUR/USD pada sesi Eropah.
Namun kenaikan harga mula dipamerkan memasuki sesi pasaran New York dengan lonjakan harga berjaya mengatasi paras ketinggian yang dicapai pada Jumaat lalu.
Kenaikan harga pada carta EUR/USD turut disokong oleh penyusutan dagangan US dolar ekoran terdapat jangkaan bahawa bank pusat Federal Reserve bakal menurunkan kadar faedah sebanyak 2 kali pada tahun ini bermula mesyuarat dasar monetari pada Jun.
Kenaikan harga semalam mencatatkan sekitar 70 pips lebih tinggi selepas melonjak dari paras sokongan Moving Average 50 (MA50) pada rangka masa 1 jam pergerakan harga. Namun harga sedikit menurun pada dagangan penghujung sesi.
Bersambung pada sesi Asia pagi ini, harga dilihat bergerak perlahan di sekitar paras ketinggian semalam dan pelabur menantikan reaksi harga pada sesi Eropah.
 US dolar bakal dipacu oleh data keyakinan pengguna Amerika Syarikat yang akan diterbitkan pada sesi New York malam nanti.
Jika data diterbitkan lemah dan US dolar terus diniagakan susut, harga berkemungkinan meneruskan kenaikan ke paras lebih tinggi melepasi paras 1.08800.
Kenaikan lebih tinggi akan menuju zon SBR (support become resistance) pada sekitar 1.09400.
Namun jika US dolar kembali mengukuh semula, harga bakal ditekan semula ke paras lebih rendah dan bakal menembusi paras sokongan MA50 dan juga paras penting 1.08300.
Penurunan yang diteruskan akan menuju semula zon support sekitar 1.07800 yang gagal ditembusi ketika diuji pada dagangan minggu lalu.
Lihat gambar carta pasangan matawang EUR/USD di bawah untuk rujukan analisis teknikal anda.


Mungkin Ini Yang Abe Mahukan Buat Ekonomi Jepun!

Perdana Menteri Jepun, Shinzo Abe berkata dasar monetari Jepun yang dilaksanakan sebelum ini sedikit sebanyak telah memberi kesan kepada ekonomi.
Selain itu, Abe turut berpendapat bahawa risiko terhadap prospek ekonomi global juga semakin meningkat.
 Jepun sedang menuju sasaran inflasi sebanyak 2%. Selain itu, Nikkei dalam satu laporannya turut memberitahu bahwa Jepun berpotensi menambah langkah tambahan bagi pelonggaran dasar termasuk isu kadar faedah negatif yang diaplikasi Jepun.

Kenyataan BoJ Menyekat Pergerakan Yen!


Data Inflasi UK Lemah, Pound Jatuh Ke Paras Terendah 5 Minggu Lalu

Indeks harga pengguna UK pada bulan Julai jatuh 0.1%, dengan jangkaan tiada perubahan pada kadar untuk bulan tersebut. Data tahun ke tahun tidak berubah 2.6% berbanding walaupun  pasaran menjangkakan peningkatan kepada 2.7%
Harga teras pula kekal dengan data tahun ke tahun tidak berubah di paras 2.4% berbanding jangkaan 2.5%
Pada bacaan bulanan, harga petrol yang menurun menjadi salah satu impak terbesar menghalang kenaikan harga pada bulan Julai. Harga komunikasi juga jatuh manakala harga perumahan dan kos perkhidmatan isi rumah seperti gas dan elektrik terus meningkat.
Data harga pengeluar pula meningkat kepada 3.2% berbanding 3.1% bulan sebelumnya, dan tekanan harga borong dijangkakan hanya bersifat sementara.
Laporan-laporan data inflasi kekal menjadi tumpuan utama kerana impaknya terhadap polisi bank pusat England (BoE) dan jangkaan pasaran di masa hadapan.
Tiada perubahan yang besar terhadap jangkaan inflasi sejak laporan bulan November lepas, namun bank pusat akan sentiasa mengawasi tren terutamanya jika terdapat sebarang potensi yang mengubahkan hala tuju pasaran jika kenaikan kadar inflasi melepasi paras 3.0%
Data-data inflasi yang merosot telah menimbulkan keraguan dikalangan para pelabur tentang potensi kenaikan kadar faedah Bank England tahun ini.
Walau bagaimanapun, tekanan daripada perbezaan harga yang besar dijangka akan meningkatkan kembali paras inflasi pada bulan seterusnya
Laporan data inflasi UK jam 4.30 petang tadi menekan pounde sterling kebawah dengan pasangan matawang GBP/USD susut ke paras terendah 5 minggu lalu, menghampiri 1.2910 sebelum pulih sedikit manakala EUR/GBP pula cuba menguji paras resistance di 0.9100


Pasaran Asia Sudah Dibuka, Dah Ada Yang Open Position Ke?

Matawang US Dollar hari ini dibuka dengan lonjakan ke paras 2 minggu tertinggi selepas pegawai Federal Reserve memberi komen-komen menyokong kenaikan interest rate.
Sementara itu JPY turun berikutan Gabenor Bank of Japan Haruhiko Kuroda mengeluarkan kenyataan yang mereka akan melonggarkan dasar lebih jauh.
JPY lemah sebanyak 0.1% pada pagi ini setelah turun sebanyak 1.3% jumaat lalu, mencatatkan penurunan terendah sejak lebih 6 minggu lalu.
USD/JPY 1 jam
 USD juga menguat melawan matawang Euro sebanyak 0.1% dan kekuatan USD hari ini adalah yang terbesar sejak Mei.
Jumaat lalu Pengerusi Fed Janet Yellen di Jackson Hole memberitahu dasar kewangan Amerika Syarikat sudah kuat dan kemudiaanya Naib Pengerusi Fed Stanley Fischer menyatakan kenaikan interest rate September adalah tidak mustahil.
Apa yang menentukan kenaikan ada laporan NFP jumaat nanti. Sementara itu, Gabenor BOJ berkata mereka akan melaksanakan rangsangan tanpa ragu-ragu.
Menurut Jason Wong pakar strategi matawang Bank of New Zealand Ltd, “Kekuatan USD jumaat lalu yang disebabkan oleh ucapan-ucapan Fed dijangka akan berlanjutan minggu ini dan sekali lagi kita akan melihat pasaran yang sunyi menantikan laporan NFP jumaat nanti. Dengan keadaan central banks lain dalam mode pelonggaran, Fed juga dilihat akan lebih berhati-hati dengan kesan kekuatan USD ke atas ekonomi global”.
Nak trade cara simple? Klik di sini.


AUD/USD Bergerak Melawan Arah Pasaran?

Walaupun sentimen pasaran berisiko menambah kebimbangan pelabur, namun lain pula yang berlaku pada pergerakan harga di carta pasangan mata wang AUD/USD.
Ini adalah disebabkan corak kenaikan harga yang dipaparkan di mana dolar Australia didagangkan sedikit kukuh berbanding US dolar.
Sentimen berisiko pasaran kebiasaannya memberi kelebihan kepada US dolar sementara mata wang pulangan tinggi seperti dolar Aussie akan melemah. Dengan itu, harga seharusnya bergerak membuat penurunan.
Namun dagangan awal minggu menyaksikan corak kenaikan harga dipamerkan pada carta AUD/USD dengan paras ketinggian terbaru 5 minggu dicapai semalam sekitar 0.73800.
Tumpuan pelabur akan terarah terhadap data inflasi Amerika Syarikat (AS) yang akan diterbitkan pada sesi New York malam ini utk US dolar, dan seterusnya laporan data pekerjaan Australia yang akan diterbitkan pada sesi Asia pagi esok (Khamis) untuk dolar Aussie.
Sementara itu, pelabur berwaspada dengan isyarat awal ‘bearish’ pada carta AUD/USD ekoran harga mula bergerak di bawah paras sokongan Moving Average 50 (MA50) pada rangka masa 1 jam.
Pergerakan harga mendatar di zon 0.73400 sejak sesi Asia pagi ini bersambung ke awal sesi Eropah.
 Jika penurunan harga berlaku, paras sokongan harga yang bakal diuji dilihat berada pada zon RBS (resistance become support) 0.73000 yang menjadi paras permulaan kenaikan harga di awal minggu ini.
Penurunan lebih rendah di bawah zon RBS 0.73000 dilihat akan menuju pula zon support tumpuan seterusnya pada 0.72000-0.71800.
Namun jika harga masih berjaya mengekalkan corak ‘bullish’ pada awal minggu, zon rintangan 0.74000 akan menjadi zon penting yang bakal diuji harga.
Kenaikan lebih tinggi akan menguji zon rintangan yang diuji pada September lalu di paras ketinggian sekitar 0.74700.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Greenback Masih Belum Pulih Sepenuhnya

Dollar Australia dan New Zealand bergerak lebih tinggi berbanding matawang Greenback pada Selasa. Pun begitu, keuntungan matawang ini kekal terhad berikutan US Dollar semakin memulih daripada keputusan Fed yang lalu.
Sementara itu, AUD/USD melonjak 0.42%.
AUD/USD, 30 minit
Dalam masa yang sama, tumpuan turut diberikan kepada debat antara calon presiden AS yang berlangsung pagi tadi dengan pengalisis menjangkakan Clinton lebih menyerlah berbanding Trump.
 NZD/USD juga meningkat sebanyak 0.32% untuk didagang pada 0.7298.
NZD-USD, 30 minit
Keuntungan matawang komoditi ini terhad disebabkan ketidaktentuan pasaran yang masih menantikan keputusan mesyuarat OPEC di Algeria minggu ini.
US Dollar Index yang mengukur kekuatan Dollar kali terakhir dinilai pada 95.28.
Lelaki Terkaya Dunia Ini Kongsikan 3 Tips Untuk Berjaya Dalam Hidup


Trader Mohon Siap Sedia Menjelang Gelora Inflasi & Minit FOMC!

Pasaran bergerak tenang menuju penerbitan data inflasi Amerika Syarikat, menyaksikan dagangan US dolar kekal melemah berbanding pesaing utamanya.
Sesi Eropah menyaksikan mata wang gergasi itu kekal bergelut untuk mencatatkan kenaikan dengan indeks dolar didagangkan rendah pada sekitar harga 102.00.
Pun begitu, US dolar masih lagi mengekalkan keuntungannya berbanding mata wang yen untuk kekal diniagakan di paras tertinggi 4 minggu.
Indeks harga pengguna (CPI) AS yang bakal diterbitkan pada sesi New York dijangka meningkat kepada 5.1% pada bulan Mac daripada 6% yang dicatatkan sebelumnya.
Sekiranya angka yang diterbitkan menunjukkan inflasi kekal kukuh dan tidak memuaskan, ia berupaya mencetuskan volatiliti yang tinggi dalam pasaran malam ini.
 Selain data inflasi, pelabur juga akan memberi tumpuan kepada keluaran laporan minit mesyuarat Federal Reserve (Fed) pada awal pagi Khamis.
Dalam pada itu, mata wang euro terus memanfaatkan penyusutan US dolar yang meluas untuk memadamkan kerugian terdahulu dan menokok lebih tinggi.
Mata wang pound pula diniagakan stabil menjelang ucapan Gabenor Bank of England (BOE) Andrew Bailey malam ini.
Di sisi lain, dolar Aussie dan New Zealand bergerak mendatar walaupun di tengah-tengah kelemahan berterusan yang dipaparkan dolar greenback.
Sementara itu, dolar Kanada pula didagangkan sedikit berubah ketika tumpuan pasaran kini disasarkan kepada mesyuarat polisi Bank of Canada (BOC) pada sesi New York akan datang.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Sekali Lagi, Donald Trump Kritik Dasar Polisi Bank Pusat!

Pergerakan pasaran bagi permulaan dagangan minggu ini dilihat perlahan buat dolar Amerika Syarikat setelah lonjakan ketara harga susulan laporan pekerjaan NFP yang kukuh pada Jumaat lalu.
Kadar pertambahan pekerjaan untuk bulan Jun yang meningkat kepada 224,000 pekerjaan baru telah mendesak pemain pasaran untuk mengurangkan posisi dagangan yang menjurus ke arah penurunan agresif kadar faedah oleh Federal Reserve.
Turut menyokong faktor tersebut adalah pantulan arah pergerakan bagi hasil pulangan perbendaharaan Amerika Syarikat yang juga memberikan tekanan terhadap nilai emas.
Faktor yang dikaitkan dengan gangguan momentum lonjakan dagangan USD adalah disebabkan oleh kritikan Presiden Amerika Syarikat Donald Trump yang mengatakan Fed tidak tahu apa yang mereka lakukan. Insiden ini bukan kali pertama timbul di mana sebelum ini juga Trump telah beberapa kali mengkritik dasar monetari bank pusat yang dikatakan menjejaskan ekonomi Amerika Syarikat.
 Matawang Pound Sterling pada dagangan minggu lalu ditekan ke paras terendah terbaru tahun ini pada carta harga berbanding USD. Data domestik masih lagi tidak menyokong dagangan GBP dan menguatkan lagi jangkaan penurunan kadar faedah oleh Bank of England (BOE) disamping masih menerima tekanan oleh ketidaktentuan politik di UK.
Beralih perkembangan di Asia, Gabenor Bank of Japan (BOJ) Haruhiko Kuroda mengulangi kembali bahawa bank pusat akan mengekalkan polisi yang longgar sehingga sasaran inflasi 2% tercapai. Dagangan matawang safe-haven Yen dijangka akan kembali digerakkan oleh faktor sentimen perang dagang AS-China yang dilihat masih lagi belum stabil.
Turut menjadi tumpuan pasaran adalah isu kejatuhan mendadak matawang Lira Turki dengan perbezaan besar pada pembukaan harga untuk permulaan dagangan minggu ini berbanding matawang dolar Amerika.
Pemecatan Gabenor bank pusat Turki oleh Presiden Erdogan secara mengejut nyata memberi impak signifikan terhadap matawang Turki. Dilaporkan bahawa insiden berlaku adalah berdasarkan ketidaksepakatan dalam penetapan kadar faedah oleh bank pusat dan kerajaan.
Pelabur disarankan untuk terus memantau perkembangan isu semasa yang mempengaruhi pasaran kewangan untuk lebih bersedia dalam mengawal risiko terhadap dagangan.


Lima Perkara Anda Perlu Tahu Dalam Pasaran Global Hari Ini

Ini perkara-perkara yang anda perlu tahu dalam sesi awal pasaran Eropah sehingga pembukaan pasaran New York malam ini. Antara yang menarik hari ini ialah:

Citygroup berkemungkinan memilih Frankfurt sebagai pengganti Britain bagi menempatkan Bank Pelaburan mereka di Zon- Eropah. Ini adalah satu perancangan kontinjensi kumpulan itu selepas Brexit. Bank ini akan membuat keputusan pada separuh pertama tahun ini.

Angela Merkel mendahului undian di Jerman sebagai calon yang berpotensi memenangi pilihanraya Presiden tahun ini. Media Jerman Allgeimene Zeitung pada Rabu menunjukkan Merkel dari blok konservatif mendahului dengan undian 33% berbanding SPD 30.5%.

Salah seorang dari pembuat polisi paling senior di Bank of England (BOE) mengatakan bank pusat tidak menjangka adanya krisis kewangan selepas ini. Hal ini dinyatakan sendiri oleh ahli MPC, Gertjan Vlieghe.

Harga emas mula jatuh pada sesi Asia apabila Fed dijangka akan memberi gambaran mengenai kenaikan kadar pada Mac nanti. Emas bagi penghantaran April di Comex New York Merchantile Exchange menyusut sebanyak 0.13 peratus kepada $1,237.25 satu troy ounce, manakala copper futures meningkat sebanyak 0.04 peratus selepas jatuh ke paras terendah pada $1,226.50.

US Dollar Index yang mengukur kekuatan US Dollar berbanding enam matawang utama yang lain menyusut sebanyak 0.7 peratus kepada 101.28. Dalam sesi ini juga, USD/JPY berubah sedikit kepada 113.48, manakala AUD/USD didagang meningkat sebanyak 0.25 peratus.


Matawang New Zealand dan Australia Stabil Pada Sesi Eropah

Pada sesi Eropah hari ini, matawang New Zealand dan Australia dolar stabil berbanding matawang U.S dolar walaupun dengan peningkatan data inflasi New Zealand dan pengukuhan U.S dolar.
NZD/USD kekal pada unjuran 0.7168 selepas statistik New Zealand mengeluarkan laporan indeks harga pengguna (CPI) meningkat 0.5% pada suku tahun ketiga berbanding jangkaan yang menjangkakan kenaikan 0.4%.
Berdasarkan kiraan tahunan, CPI meningkat 1.9% dalam tempoh 3 bulan yang berakhir pada bulan September berbanding jangkaan yang menjangkakan kenaikan 1.8%.
Manakala, matawang U.S dolar mengukuh disebabkan peningkatan hasil bon dan laporan yang menyatakan Presiden Donald Trump dilihat lebih mendukung calon yang dianggap hawkish sebagai pengganti Janet Yellen.
 Hasil bon melonjak naik kembali dari paras 2 minggu rendah pada hari Isnin berikutan Presiden Trump yang lebih mendukung pakar ekonomi Standford, John Taylor sebagai pengganti pengerusi Fed yang dilihat lebih hawkish dari Janet Yellen.
Selain itu, pemain pasaran bertambah yakin dengan kenaikan kadar faedah pada bulan Disember oleh Fed. Mereka juga masih optimis terhadap kenaikan 3 kali kenaikan kadar faedah pada tahun depan berikutan kenyataan oleh pengerusi Fed Jane Yellen pada hari Ahad bahawa ekonomi U.S berada dalam keadaan kukuh dan pasaran buruh yang bagus mendukung kenaikan kadar faedah secara bertahap.
AUD/USD juga mencatat bacaan yang stabil iaitu pada unjuran 0.7847.
Pada awal pagi hari ini, laporan minit mesyuarat Reserve Bank of Australia (RBA) menyatakan bahawa pembuat dasar belum merencanakan menaikkan kadar faedah dalam masa terdekat.
Indeks U.S dolar yang mengukur kekuatan greenback berbanding enam matawang lain meningkat 0.18% kepada 93.32 pada jam 3.40 p.m.


Trader Yen dan Aussie Jangan Sesekali Abaikan Update Terkini Ini!

Yen mengalami penurunan awal dalam sesi Asia hari ini berikutan data perdagangan jatuh lebih dari yang dijangka. Matawang juga turun di bawah 100 berbanding Dollar kerana pelabur masih menilai keputusan minit mesyuarat terkini.
USD/JPY menurun 0.56%, manakala AUD/USD didagang 0.7667, meningkat 0.14%.
USD/JPY, 15 minit
AUD/USD, 15 minit
 Di Jepun, angka import menjunam 24.7% lebih dari jangkaan awal.
Selain itu, Australia meramal angka perubahan pekerjaan bagi bulan Julai menunjukkan peningkatan sebanyak 11,000 pekerjaan, dan pengangguran yang kekal stabil pada 5.8%.
US Dollar Index yang mengukur kekuatan Greenback susut 0.13% kepada 94.57.
Dalam mesyuarat FOMC terkini, kebanyakan ahli menekankan penentuan kadar sebenarnya bergantung kepada prospek ekonomi.
Sejurus selepas mesyuarat, CME Group berkata, peluang FOMC untuk menaikkan kadar pada mesyuarat bulan September, turun 15% dari jangkaan sebelum ini.


Ekonomi UK Dalam Bahaya! Pertama Kali Pertumbuhan Ekonomi UK Mengecut Sejak 2012.

Berdasarkan laporan yang dikeluarkan pada hari ini, ekonomi Britain buat pertama kali mengecut dengan mendadak sejak tahun 2012 bagi suku kedua tahun ini. Antara faktor utama yang mendorong kepada perkara ini ialah beberapa isu pra-Brexit dan ketegasan Perdana Menteri Boris Johnson untuk mengundurkan UK daripada Kesatuan Eropah pada bulan Oktober.
Matawang Sterling jatuh ke paras terendah 31 bulan lalu berbanding US dolar selepas data menunjukkan output negara ekonomi kelima terbesar itu jatuh sebanyak 0.2% bagi suku kedua jika dibandingkan suku sebelumnya. Bacaan ini jauh dibawah jangkaan pakar ekonomi.
Dengan ketegasan Johnson ini mengundurkan UK daripada Kesatuan Eropah pada bulan Oktober, tidak kira beliau dapat mendapatkan perjanjian atau tidak, unjuran ekonomi masa hadapan bagi 2019 kekal kabur.
Dalam masa yang sama, ekonomi dunia juga berkembang perlahan berikutan konflik perang dagang AS-China.
 Pertumbuhan ekonomi tahunan UK jatuh kepada 1.2% daripada 1.8% yang dikecapi pada suku pertama. Menurut Jabatan Statistik UK, bacaan data ini adalah terlemah sejak tahun 2018.
Menurut pakar ekonomi, Mike Jakeman krisis Brexit dan unjuran ekonomi global yang masih tidak pasti, ia ibarat sebuah bilah yang tajam bagi suku ketiga nanti.
Menurut Sajid Javid, Menteri Kewangan, beliau tidak menjangkakan kegawatan ekonomi akan berlaku. Javid juga menambah bahwa beliau akan membentangkan pelan perbelanjaan UK untuk tahun hadapan pada bulan September nanti.
Selain itu, pelaburan perniagaan UK juga lemah dengan susut 0.5% pada suku kedua. Disisi lain, perbelanjaan isirumah masih menunjukkan peningkatan iaitu sebanyak 0.5% pada suku kedua berikutan peningkatan kadar upah.


Sekali Lagi Kebangkitan Emas Terbantut!

Emas didagangkan lebih rendah pada pembukaan sesi Eropah, susulan pemulihan yang dipamerkan hasil perbendaharaan dan US dolar menyebabkan daya tarikan terhadap logam berharga itu berkurang.
Memasuki sesi Eropah, emas diperdagangkan susut di sekitar harga $1,800 per auns, selepas meningkat tinggi pada minggu lalu disebabkan kejatuhan hasil bon ke paras terendah sejak Februari.
Hasil bon AS 10 tahun kembali memaparkan kenaikan pada awal minggu, berada kukuh di tahap 1.35%.
Sementara dolar greenback meningkat semula selepas mencatat penurunan pada Jumaat lepas, dengan indeks dolar didagangkan lebih tinggi berbanding pesaing utamanya pada 92.22.
 Penerbitan data inflasi AS dan ucapan Pengerusi Federal Reserve (Fed), Jerome Powell pada minggu ini, akan menjadi tumpuan utama para pelabur yang menantikan petunjuk jelas mengenai bila pengurangan (tapering) akan bermula.
Selain itu, keputusan kadar faedah dari bank pusat New Zealand, Kanada dan Jepun pada minggu ini juga akan menjadi tumpuan pasaran.
Pada minggu lalu, People’s Bank of China (PBOC) tanpa dijangka telah mengurangkan kadar faedah untuk semua bank sebanyak 50 mata asas, melepaskan kira-kira 1 trilion yuan kecairan jangka panjang ke dalam ekonomi.
Ini bertujuan untuk mengatasi kesan kenaikan harga komoditi terhadap pengeluaran dan operasi perniagaan , yang mencerminkan momentum pertumbuhan yang perlahan dalam ekonomi kedua terbesar di dunia itu.


Analisis GOLD – Emas Terus Terbang Tinggi Selepas Tembus Tembok $1,800

Penyusutan berterusan US dolar selepas laporan data pekerjaan NFP Amerika Syarikat (AS) untuk bulan April catat bacaan mengecewakan, telah mendorong harga emas terus meningkat lebih tinggi.
Pertambahan pekerjaan pada bulan April lebih rendah berbanding jangkaan untuk meningkat hampir ke paras 1 juta, manakala kadar pengangguran AS pula meningkat.
Pada carta harga XAU/USD yang mengukur nilai emas berbanding US dolar, harga emas dilihat terus kukuh selepas berjaya melonjak menembusi paras rintangan 1800.00 pada penghujung minggu lalu.
Pada minggu lalu dapat dilihat harga yang melonjak melepasi 1800.00 mula perlahan pada zon 1820.00 sebelum harga menyambung kenaikan susulan laporan pekerjaan NFP AS.
Paras ketinggian terbaru dicapai pada 1843.00 sebelum pergerakan harga kembali perlahan sehingga dagangan yang bersambung pada sesi Asia untuk pembukaan pasaran minggu ini.
Harga dijangka akan terus dipacu lebih tinggi ke paras rintangan 1850.00 terlebih dahulu sebelum paras ketinggian 1875.00 akan menjadi sasaran kenaikan harga yang seterusnya.
 Kenaikan ke paras-paras tumpuan itu juga akan terus mencatatkan harga tertinggi emas sejak Februari lalu.
Namun jika US dolar berjaya mengukuh semula pada minggu ini, penurunan harga yang berlaku dilihat akan kembali semula ke paras 1800.00 yang membentuk zon RBS (resistance become support) terbaru.
Penurunan lebih rendah akan ke paras sokongan 1765.00 yang menyokong kenaikan semula harga pada penghujung April.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AUD/USD Teruskan Pencarian Paras Terendah Yang Terbaru Sepanjang Minggu

Antara matawang yang mencatatkan prestasi dagangan yang mengecewakan sepanjang minggu adalah dolar Australia berikutan banyak faktor yang menekan matawang komoditi tersebut.
Selain daripada sentimen perang dagang AS-China yang berisiko, data ekonomi China juga mencatatkan bacaan yang lemah sekaligus turut menjejaskan dagangan Aussie dalam pasaran semasa.
Seterusnya, Aussie dibebankan lagi dengan laporan data pekerjaan yang bercampur-campur. Kadar pengangguran mencatatkan kenaikan dan paling tinggi sejak Ogos tahun lalu. Dagangan Aussie terkesan berikutan data tersebut adalah di antara data yang menjadi tumpuan bank pusat dan berkemungkinan akan menyumbang kepada faktor penurunan kadar faedah dalam mesyuarat yang akan datang.
Diperhatikan dagangan pada pasangan matawang AUD/USD, harga dilihat konsisten membuat penurunan sepanjang minggu dan harga mencatatkan paras terendah yang terbaru setiap hari.
Jika dilihat pada dagangan semalam, harga yang menguji paras Magic Pivot semalam kemudian meneruskan penurunan semula sehingga melepasi paras support MagicS1 dan support MagicS2 pada indicator Moshed Magic Line.
Bersambung pada sesi Asia hari ini, harga yang berlegar di bawah paras Magic Pivot 0.6902 menunjukkan pergerakan harga yang agak pasif namun masih menunjukkan penurunan harga.
Jika harga berjaya meneruskan penurunan ke paras lebih rendah, jangkaan penurunan akan menuju ke paras support 0.6871 (MagicS1) dan support 0.6855 (MagicS2).
 Seterusnya, penurunan harga yang masih diteruskan mampu mencecah sehingga ke paras serendah 0.6825 (MagicS3). Penurunan ke paras tersebut bakal mencatatkan sekitar 80 pips pergerakan harga dari paras Magic Pivot hari ini.
Namun jika harga mula menunjukkan kenaikan dan naik lebih tinggi dari paras Magic Pivot semula, harga dijangka akan menguji zon SBR (support become resistance) pada 0.69400.
Kenaikan lebih tinggi berkemungkinan akan ke paras SBR seterusnya pada 0.6964 (MagicR3) untuk harga menguji paras tersebut.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.6871, 0.6855, 0.6825.
Paras resistance: 0.6918, 0.6948, 0.6964.


Ulasan News Besar US Dolllar Selepas FOMC Pukul 2 Pagi Tadi

US dollar pada sekitar pukul 2 pagi hari Khamis membuat kenaikan selepas minit mesyuarat FOMC dikeluarkan.
Ahli-ahli FOMC (Federal Open Market Committee) bersetuju bahawa kenaikan kadar faedah adalah diperlukan berikutan keyakinan terhadap pertumbuhan ekonomi Amerika Syarikat dan keyakinan bahawa inflasi akan mencapai sasaran. Hal ini berdasarkan minit mesyuarat yang dikeluarkan pada pukul 2 pagi tadi.
“Ahli-ahli menjangka keadaan ekonomi akan bergerak dalam keadaan yang akan mewajarkan kenaikan kadar faedah secara beransur-ansur,” kata The Fed dalam minit tersebut.
 Jangkaan positif terhadap inflasi ini muncul selepas data harga pengguna (CPI) yang dikeluarkan pada Rabu meleset 0.10% pada bulan lalu. Ia juga adalah kejatuhan terbesar dalam tempoh sepuluh bulan yang lalu.
Selepas daripada minit tersebut dikeluarkan, ada firma penyelidikan pasaran yang memberikan unjuran lebih positif kepada kenaikan kadar faedah. Antaranya adalah TD Securities yang melihat The Fed akan menaikkan kadar faedahnya sebanyak empat kali pada tahun ini.
The Fed juga menegaskan pertumbuhan ekonomi yang perlahan pada suku pertama hanyalah sementara yang disebabkan oleh banyak faktor.
Bank pusat Amerika Syarikat ini telah menaikkan kadar faedahnya dalam mesyuarat bulan lalu yang telah dijangkan oleh pasaran. Jika mengikut kepada unjuran The Fed, terdapat dua lagi kenaikan kadar faedah pada tahun ini. Ketika ini pedagang-pedagang menjangka 90% kadar faedah akan dinaikkan pada bulan Jun.


Analisis GOLD – Tembok $1,800 Kekal Untuk Ditembusi Emas

Dagangan komoditi emas dilihat bergerak suram sepanjang minggu ini yang tidak memperlihatkan sebarang pergerakan drastik harga ekoran pelabur berwaspada terhadap sentimen pasaran yang masih tidak menentu selepas tumpuan terhadap kadar inflasi Amerika Syarikat (AS) pada data yang diterbitkan minggu ini.
Terbitan data indeks harga pengeluar (PPI) AS untuk Julai menurun kepada -0.5% berbanding jangkaan 0.2%, menjadikan penurunan pertama dicatatkan untuk tempoh lebih 2 tahun.
Pelabur kini menantikan petunjuk terhadap penetapan dasar oleh Federal Reserve (Fed) yang lebih jelas sama ada bakal meneruskan kenaikan kadar faedah yang agresif buat kali ketiganya sebanyak 75 mata asas, ataupun memperlahankan kenaikan kadar sebanyak 50 mata asas sahaja pada mesyuarat September nanti.
Namun bagi indeks dolar dan hasil Bon AS 10 tahun dilihat bergerak tidak menentu disebabkan oleh pelabur masih lagi berwaspada terhadap sentimen pasaran semasa.
Sesi dagangan New York malam ini pula bakal memberi tumpuan kepada penerbitan data tinjauan keyakinan pengguna AS bagi menilai pergerakan US dolar pada penutup dagangan minggu ini.
Menilai pergerakan harga pada carta XAU/USD yang mengukur nilai emas berbanding US dolar, dilihat harga gagal mengekalkan rentak pergerakan positif seperti pengukuhan nilai yang dipaparkan di awal minggu ini.
Ada kenaikan yang berlaku, namun pada kadar yang perlahan dengan paras 1800.00 kekal menjadi rintangan buat harga sehingga ke penghujung minggu.
Beberapa kali cubaan harga untuk melepasi rintangan 1800.00, namun harga berundur semula dengan paras sokongan harga dilihat pada zon 1785.00.
 Bersambung pada dagangan hari ini (Jumaat), harga dilihat masih lagi bergerak mendatar dan pelabur meneliti reaksi harga pada halangan harga Moving Average 50 (MA50) pada rangka masa 1 jam di carta XAU/USD untuk mendapatkan petunjuk bagi pergerakan selanjutnya buat emas.
Sekiranya harga berjaya membuat peningkatan dan menembusi paras halangan 1800.00 di sesi-sesi terakhir ini, dijangkakan harga bakal meningkat sehingga ke zon rintangan 1815.00 untuk mencatatkan paras ketinggian terbaru 6 minggu.
Kenaikan lebih tinggi yang diteruskan berkemungkinan akan mensasarkan pula pada zon tumpuan berikutnya sekitar ketinggian 1830.00.
Sebaliknya jika emas hilang momentum lagi, penurunan harga berkemungkinan boleh disaksikan semula pelabur dengan penyusutan awal di bawah zon 1785.00 yang masih menjadi sokongan harga buat ketika ini.
Penurunan yang lebih rendah seterusnya akan menguji zon sokongan pada 1760.00 yang kekal menjadi pehalang utama harga untuk membuat penurunan yang lebih rendah seperti dagangan minggu lalu.
Namun jika harga berjaya menembusi zon tersebut, tumpuan pelabur bakal terarah kepada zon RBS (resistance become support) 1740.00 untuk catatkan paras terendah terbaru 2 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Matawang Komoditi Tertekan Disebabkan Kejatuhan Harga Minyak Mentah Dunia

Matawang berkaitan komoditi seperti Dolar Kanada terus tertekan dengan harga minyak mentah dunia kini mencapai paras terendah tujuh bulan lalu.
Harga minyak mentah berada di paras terendah pada Rabu apabila bukti kepatuhan perjanjian OPEC dan non-OPEC tidak memberi kesan signifikan kepada paras harga minyak.
Dolar Kanada kini melemah sehingga 130 pip berbanding US dolar sejak mencapai paras terendah minggu lalu. Minggu lalu lonjakan pasangan matawang Usd/Cad dibantu oleh komen Naib Gabenor Wilkins yang dilihat begitu hawkish.
Aud/Usd sejak Selasa jatuh 0.18%, manakala Nzd/Usd hampir tidak berubah.
 “Pemangkin kepada kejatuhan matawang-matawang komoditi ini adalah disebabkan kejatuhan harga minyak sejak beberapa hari ini,” kata Valentin Marinov, ketua strategi matawang di Credit Agricole London.
“Persoalannya sekarang adalah adakah kelemahan harga minyak akan menyebabkan peralihan kepada sentimen risk-off.”
Matawang ‘safe-haven‘ Yen cenderung untuk mendapat sokongan apabila matawang komoditi dalam mood risk-on mengalami kejatuhan. Kini Usd/Jpy terus menyusut sejak semalam.
Matawang Eur/Usd ada mendapat sedikit sokongan pukul 4 petang tadi tetapi ia dilihat terhad.
Untuk matawang Sterling, ia dilihat masih di bawah tekanan selepas komen dari bank pusat dan juga perkembangan terkini parti DUP yang mengancam Theresa May untuk menarik diri daripada pakatan kerajaan.


Pergerakan Pasaran Forex Menjelang Pembukaan Pusat Undi Pilihanraya UK

Matawang Gbp menghampiri paras tertinggi dua minggu lalu pada Khamis yang disokong oleh jangkaan bahawa parti Konservatif akan memenangi majoriti dalam pilihanraya umum UK, di mana matawang Euro kekal bergerak stabil menjelang penetapan kadar ECB malam ini.
Gbp ketika ini didagang di sekitar 1.2963 yang berhampiran dengan paras tertinggi 25 Mei.
Tinjauan yang dikeluarkan pada Rabu menunjukkan Theresa May di landasan yang betul untuk meningkatkan majoritinya di parlimen. Hal ini menunjukkan tindakan membuat pilihanraya mengejut berpotensi mengukuhkan kedudukannya dalam rundingan Brexit.
“Pasaran dilihat seperti menyerap kemenangan Parti Konservatif,” kata Jasslyn Yeo, penganalisis di JPMorgan Asset Management.
 Jika Konservatif mengakhiri pilihanraya dengan mendapat majoriti lebih daripada 50 kerusi, ini akan menjadi faktor yang menyokong Gbp.
“Walaubagaimanapun, masih banyak ketidaktentuan dalam pilihanraya UK ini, di mana undian oleh golongan muda mungkin akan mengubah situasi sekarang,” tambahnya.
Selain itu, matawang Euro ketika ini didagang stabil setelah digerakkan oleh khabar angin laporan ECB pada Rabu ditambah lagi dengan laporan testimoni bertulis Comey yang dikeluarkan semalam.
Matawang Dolar Kanada melemah berbanding US dolar selepas data inventori minyak bertambah dengan begitu banyak berbanding jangkaan semalam.


Peningkatan EUR/USD Hampiri Paras Ketinggian $1.2000

US dolar susut ke paras terendah 3 minggu berikutan hasil perbendaharaan Amerika Syarikat (AS) kekal berada di paras rendah daripada ketinggian yang dicapai pada minggu-minggu sebelum ini menyebabkan kurang tarikan terhadap mata wang US dolar.
Tambahan, Pengerusi Federal Reserve (Fed) Jerome Powell mengulangi pendiriannya bahawa bank pusat berkemungkinan tidak akan meningkatkan kadar faedah sehingga penghujung 2022 sementara ekonomi sedang menuju ke arah pertumbuhan yang pantas dan lebih banyak peluang pekerjaan dicipta.
Manakala Presiden European Central Bank (ECB) Christine Lagarde memberi respon terhadap fiskal Amerika Syarikat dengan jangkaan akan mendorong kepada pertumbuhan Eropah kepada 0.3% untuk jangka masa sederhana.
Justeru itu turut menyokong mata wang Euro untuk bergerak sedikit kukuh berbanding US dolar dalam pasaran.
Seperti dipamerkan pada carta pasangan EUR/USD minggu ini, harga terus mencatatkan kenaikan ke paras ketinggian terbaru 2 minggu.
Setakat sesi New York, harga telah mencapai paras ketinggian sekitar 1.19890 sedikit sahaja lagi untuk mencapai paras jangkaan penganalisis pada 1.20000.
 Harga kekal bergerak dalam trend bullish selepas harag melonjak dari zon 1.19000 dan terus berada di atas paras sokongan Moving Average 50 (MA50) pada rangka masa 1 jam untuk petunjuk kenaikan yang akan diteruskan harga.
Sekiranya harga berjaya meneruskan kenaikan dan menembusi rintangan 1.2000, penganalisis bakal mengubah sasaran kenaikan harga lebih tinggi kepada zon tumpuan seterusnya pada 1.20600-1.20900.
Namun jika harga kembali menjunam, zon sokongan harga di paras 1.19000 akan diuji semula dan pelabur akan menilai reaksi harga di zon tersebut sama ada harga akan menyambung semula kenaikan atau turun lebih rendah.
Jika harga jatuh lebih rendah, zon RBS (resistance become support) 1.18000 pula akan jadi tumpuan harga untuk penurunan selanjutnya.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pengukuhan US Dollar Semakin Menyakitkan Aussie

Dollar Australia jatuh ke paras terendah dalam tempoh 4 bulan berbanding US Dollar dalam sesi ini. Sementara itu, Dolar New Zealand masih stabil berikutan pasaran terus mencerna ucapan yang dikeluarkan oleh Yellen Jumaat lepas.
AUD/USD tergelincir sebanyak 0.21%.
AUD/USD, 1 jam
 Tidak lama selepas Yellen mengeluarkan kenyataan mengenai kenaikan kadar, Fischer turut memberi pendapat yang menyokong kenyataan Presiden Fed terbabit.
NZD/USD sedikit berubah kepada 0.7240.
US Dollar yang mengukur kekuatan Greenback melawan 6 matawang utama kali terakhir dinilai pada 95.50.
Sudah tandakan event penting dalam kalendar anda minggu ini? Klik artikel ini.


Keputusan OPEC+ Menepati Jangkaan! Ini Reaksi Harga Minyak

Harga minyak susut setelah OPEC+ memutuskan akan meneruskan rancangan mereka untuk meningkatkan pengeluaran minyak mentah dengan menjangkakan bahawa pasaran global dapat menyerap penawaran tambahan seiring permintaan yang sedang meningkat.
Pada sesi Asia, niaga hadapan minyak mentah Brent diniagakan susut pada $71.25 setong, sementara WTI Amerika Syarikat pula jatuh di sekitar harga $68.20 setong.
Pertubuhan Negara-negara Pengeksport Petroleum (OPEC) dan pengeluar lain termasuk Rusia, yang dikenali sebagai OPEC+, telah bersetuju untuk meneruskan rancangan bagi meningkatkan pengeluaran minyak mentah bulanan dengan penambahan 400,000 tong sehari.
 Walaupun kesan pandemik Covod-19 terus menimbulkan beberapa ketidakpastian, tetapi asa pasaran telah menguat dan bekalan di negara-negara OECD (Organisasi untuk Kerjasama dan Pembangunan Ekonomi) ketika pemulihannya semakin cepat, menurut OPEC+ dalam satu kenyataan.
Pada masa yang sama, OPEC+ turut mengubah unjuran pertumbuhan permintaan minyak bagi tahun 2022, dengan meningkatkannya kepada 4.2 juta tong sehari berbanding sebelumnya 3.8 juta tong sehari, memperlihatkan potensi untuk peningkatan pengeluaran lebih banyak pada masa akan datang.
Sementara itu, di Amerika Syarikat, bekalan minyak mentah terus menunjukkan penurunan pada minggu lalu walaupun terdapat peningkatan jangkitan coronavirus di seluruh negara, dengan menurun sebanyak 7.2 juta tong, menurut Pentadbiran Maklumat Tenaga (EIA).


GBP/USD Masih Belum Mengalah Untuk Tembusi Zon $1.4200

Prestasi Pound Sterling di awal minggu dilihat kurang cerdas walaupun perkembangan yang semakin baik di UK.
UK melaporkan jumlah pembeli di negara itu meningkat pada kadar 1.1% minggu lalu dengan langkah pelonggaran sekatan pergerakan.
Malah, jabatan kesihatan tempatan juga menyatakan bahawa sekatan boleh dihapuskan pada penghujung Jun berikutan kajian yang menunjukkan vaksin Pfizer dan AstraZeneca memberikan perlindungan yang berkesan ke atas varian virus India yang merebak ke negara itu.
Pound sterling juga dilihat gagal memanfaatkan sepenuhnya situasi penyusutan semula US dolar selepas hasil perbendaharaan Amerika Syarikat (AS) kembali susut.

Pada carta pasangan mata wang GBP/USD, harga bergerak menurun semalam dengan paras terendah harian mencecah sekitar 1.41200.
Pelabur berhati-hati ekoran harga yang bergerak di bawah halangan Moving Average 50 (MA50) pada rangka masa 1 jam boleh dijadikan isyarat awal untuk penurunan harga.
 Namun penyusutan semula US dolar pada sesi New York menyaksikan harga kembali membuat kenaikan dan menutup dagangan di bawah paras halangan MA50 sekitar 1.41500.
Bersambung pada sesi Asia pagi Selasa, harga telah meneruskan kenaikan melepasi halangan MA50 untuk menuju semula ke zon rintangan 1.42000 yang turut diuji pada minggu lalu.
Jika kenaikan harga berjaya melepasi zon rintangan tersebut, harga dilihat akan menuju ke paras tumpuan 1.43000 untuk mencatatkan paras ketinggian terbaru tahun ini dan juga tertinggi sejak April 2018.
Sebaliknya jika harga paparkan kejatuhan, paras sokongan awal berada pada 1.41000 sebelum penurunan yang diteruskan akan menguji zon RBS (resistance become support) pada 1.4000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Paras $1,800 Jadi Penghalang Kenaikan Harga Emas

Momentum kenaikan harga emas mula suram selepas hampir mencapai ke paras $1,800 pada minggu ini berikutan pengukuhan US dolar kembali mengatasi komoditi berharga itu.
Sebelum ini walaupun US dolar kukuh, emas kekal paparkan kenaikan ekoran tarikan pelabur terhadap aset berisiko dalam suasana pasaran yang berisiko.
Namun dapat dilihat pada carta harga XAU/USD yang mengukur nilai emas berbanding US dolar, harga mula mendatar dan terdapat tanda-tanda penurunan selepas kenaikan memasuki zon SBR (support become resistance) 1800.00.
Selepas zon tersebut menjadi halangan bagi harga emas meneruskan kenaikan, harga mula bergerak di bawah paras sokongan Moving Average 50 (MA50) semula untuk isyarat pergerakan bearish.
Untuk situasi penurunan harga, paras 1765.00 akan menjadi paras tumpuan awal sebelum penurunan diteruskan ke paras 1745.00.
Penurunan lebih rendah dari paras-paras tersebut akan kembali mendorong jangkaan harga menuju ke zon support pada 1700.00-1680.00.
 Namun jika harga masih cuba untuk menyambung siri kenaikan minggu lalu, rintangan 1800.00 akan sekali lagi diuji untuk ditembusi.
Melepasi zon tersebut akan memberi petunjuk untuk harga menyambung pergerakant trend bullish.
Kenaikan harga lebih tinggi dilihat akan menuju ke paras rintangan sebelum ini sekitar 1830.00 sebelum meneruskan kenaikan selanjutnya ke zon tumpuan 1850.00 pula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/CAD Mendatar Menjelang Mesyuarat Dasar Bank Pusat Kanada

Isu perang dagang antara Amerika Syarikat dan China turut mempengaruhi pasaran minyak mentah dan harga minyak menunjukkan sedikit penurunan. Ini telah menjejaskan dagangan dolar Kanada dalam pasaran kewangan.
Selain itu, pelabur sedang menantikan keputusan mesyuarat dasar monetari oleh bank pusat Kanada pada jam 10 malam esok. Jangkaan kadar faedah akan masih terus dikekalkan di paras 1.75%.
Bank pusat akan terus memberi fokus kepada perbelanjaan isi rumah, pasaran minyak dan juga ketidaktentuan pada dagangan global. Kemerosotan pada hubungan dagang antara Amerika Syarikat harus dititikberatkan sementara pelabur juga akan melihat komen Gabenor berkenaan pasaran buruh.
Jika dibandingkan dengan USD, pasangan matawang USD/CAD pada dagangan semalam dilihat menunjukkan pergerakan yang agak mendatar dengan kedua-dau matawang didagangkan seimbang.
Walaupun Loonie mengalami penurunan, USD yang masih didagangkan berisiko gagal melonjakkan harga ke paras lebih tinggi dan dengan itu melihatkan harga hanya bergerak di sekitar bawah paras Magic Pivot pada indicator Moshed Magic Line semalam.
Julat pergerakan harga pada USD/CAD semalam hanya mencatatkan sekitar 23 pips sahaja dengan paras terendah di paras 1.34300 dan paras tertinggi dicapai ketika menguji paras Magic Pivot semalam.
Dagangan yang bersambung pada sesi Asia hari ini melihatkan harga didagangkan di sekitar paras Magic Pivot 1.3442 dan menguji paras tersebut untuk cuba membuat kenaikan namun berdepan kesukaran untuk bergerak ke paras lebih tinggi.
 Harga berkemungkinan akan membuat penurunan menjelang mesyuarat dasar monetari melepasi paras support 1.3430 (MagicS1) untuk mengatasi paras terendah harian pada dagangan semalam.
Penurunan harga yang diteruskan dijangka akan ke paras support sekitar 1.3407 (MagicS3) yang berada pada zon tumpuan harga pada dagangan sebelum ini.
Jika harga berjaya membuat kenaikan dan bergerak lebih tinggi dari paras Magic Pivot hari ini, paras awal yang dituju adalah pada resistance 1.3454 (MagicR1) untuk harga menguji paras ketinggian harga dicapai semalam.
Seterusnya, kenaikan harga berkemungkinan akan melepasi resistance pada indicator Moshed Magic Line yang lain sebelum menuju ke zon resistance pada paras ketinggian 1.35000 dengan mencatatkan sekitar 60 pips kenaikan dari paras Magic Pivot.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.3430, 1.3418, 1.3407.
Paras resistance: 1.3454, 1.3465, 1.3477.


Analisis Teknikal AUD/USD – Timeframe H1 – 10/1/2019

Matawang dollar AUD didagangkan stabil pada sesi dagangan semalam ekoran pasaran melihat rundingan dagang terbaru antara Amerika Syarikat dan China adalah optimis dan ini memberikan isyarat yang positif terhadap sentimen semasa dalam pasaran. Namun, data indeks harga pengguna serta indeks harga pengeluar di China yang dikeluarkan awal pagi tadi mencatatkan bacaan yang merosot dan kembali memberi tekanan terhadap dagangan Aussie. Jika dilihat pergerakan harga pada chart pasangan matawang AUD/USD semalam, harga membuat kenaikan dari paras Magic Pivot dan menguji paras ketinggian pada resistance MagicR3 pada indicator Moshed Magic Line sebelum menutup dagangan sesi New York sekitar paras resistance MagicR2.
Pada sesi pasaran Asia pagi ini, harga menunjukkan penurunan sebentar tadi setelah terkesan oleh data ekonomi di China yang merosot. Harga telah membuat penurunan lebih rendah dari paras Magic Pivot 0.7165 hari ini dan menguji paras RBS (resistance become support) pada 0.71500. Kemudiannya, harga kembali pantul membuat kenaikan lebih tinggi semula dari paras Magic Pivot dan menuju ke paras resistance 0.7197 (MagicR1) untuk menguji paras ketinggian pada dagangan semalam. Seterusnya, jika harga terus membuat kenaikan ke paras lebih tinggi, harga akan bergerak menuju pula ke paras resistance pada 0.7225 (MagicR2) sebelum nilai USD yang terus merosot akan mendorong harga bergerak lebih tinggi sehingga mencapai paras sekitar 0.7257 (MagicR3).
Namun, jika harga kembali ditekan ke paras lebih rendah dari Magic Pivot 0.7165 semula, harga dilihat akan menuju ke paras support terdekat iaitu pada 0.7136 (MagicS1) selepas berjaya mengatasi paras RBS 0.71500. Kemudiannya, harga bakal menyambung lagi penurunan ke paras sekitar 0.7105 (MagicS2) yang turut dilihat antara paras yang menjadi tumpuan harga pada chart AUD/USD sebelum ini. Sedikit lagi penurunan harga yang diteruskan bakal menyentuh paras support pada 0.7076 (MagicS3) sebelum harga kembali menguji semula zon SBR (support become resistance) pada 0.70500.
 Ikuti perkembangan pada rundingan dagang terbaru antara Amerika Syarikat dan China yang akan mempengaruhi perubahan nilai Aussie serta pergerakan harga pada chart AUD/USD. Tentukan paras support dan resistance terbaik pada chart AUD/USD dengan membandingkan paras-paras yang telah digariskan pada indicator Moshed Magic Line sebagai rujukan anda.

Paras support: 0.7136, 0.7105, 0.7076.
Paras resistance: 0.7197, 0.7225, 0.7257.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


10 Berita Forex Penting Tumpuan Pasaran Minggu Ini (15-19 April 2019)

Berikut adalah sebahagian data-data ekonomi penting yang akan menjadi tumpuan pasaran sepanjang minggu ini.
Minit Mesyuarat Polisi Monetari Bank Pusat Australia (Selasa 9.30 Pagi): Reserve Bank of Australia (RBA) akan mengeluarkan minit mesyuarat sebelum ini dan pasaran akan memberi tumpuan terhadap maklumat yang lebih terperinci untuk isyarat kenaikan kadar selepas ini.
Laporan Data Pekerjaan UK (Selasa 4.30 Petang): Sesi pasaran Eropah pada Selasa akan memberi tumpuan terhadap data indeks purata pendapatan untuk suku tahun pertama tahun ini yang berkemungkinan dijangka meningkat. Dan juga kadar pengangguran di UK yang dijangka kekal di paras 3.9%.
Data Inflasi New Zealand (Rabu 6.45 Pagi): Indeks harga pengguna di New Zealand untuk suku tahun pertama yang mengukur kadar inflasi dijangka akan meningkat dari 0.1% kepada 0.3%.
Data Pertumbuhan GDP China (Rabu 10.00 Pagi): Ekonomi kedua terbesar dunia merekodkan petumbuhan tahunan yang paling perlahan pada tahun 2018. Selepas mencatatkan pertumbuhan pada kadar 6.4% untu suku tahun keempat 2018, penurunan kepada 6.3% diramalkan untuk suku tahun pertama 2019. Data ekonomi di China yang mengukuh akan memberi tekanan terhadap dagangan safe-haven USD dan JPY dalam pasaran semasa.
 Data Inflasi UK (Rabu 4.30 Petang): Data indeks harga pengguna di Britain untuk bulan Mac dijangka mencatatkan peningkatan kepada 2.0% berbanding bacaan pada Februari lalu iaitu pada 1.9%. Kadar inflasi teras juga dijangka akan menunjukkan peningkatan pada bacaan kali ini.
Data Inflasi Kanada (Rabu 8.30 Malam): Bacaan indeks harga pengguna di Kanada untuk Mac dijangka kekal di paras 0.7% seperti bacaan pada bulan Februari yang lalu. Turut dikeluarkan bersama adalah data imbangan dagangan Kanada yang dijangka lebih baik daripada bacaan sebelumnya.
Laporan Data Pekerjaan Australia (Khamis 9.30 Pagi): Pertambahan pekerjaan di Australia pada bulan Februari hanya mencatatkan 4,600 pertambahan sahaja. Bacaan pada Mac pula dijangka akan meningkat sekitar 15,200 pekerjaan lebih tinggi, namun kadar pengangguran berkemungkinan meningkat kepada 5.0% kali ini berbanding 4.9% pada bulan sebelumnya.
Data PMI Zon Eropah (Khamis 3.15 Petang): Sesi pasaran Eropah akan menyaksikan data PMI perkhidmatan dan pembuatan khususnya di Perancis dan Jerman sebagai ekonomi tumpuan di zon Eropah. Secara keseluruhannya jangkaan data ini diramalkan memberikan bacaan yang positif dan menyokong dagangan Euro.
Data Jualan Runcit di UK (Khamis 4.30 Petang): Selepas data ekonomi di zon Eropah, tumpuan pelabur akan terarah pula pada data jualan runcit di UK yang mengukur perbelanjaan pengguna dan aktiviti ekonomi semasa. Jangkaan bacaan data kali ini berkemungkinan menurun.
Data Jualan Runcit di AS dan Kanada (Khamis 8.30 Malam): Pada sebelah malam pula, data jualan runcit di Amerika Syarikat akan menjadi tumpuan pelabur di mana bacaan data untuk bulan Mac dijangka akan kembali melonjak setelah mencatatkan kemerosotan pada bacaan bulan sebelumnya. Turut dikeluarkan bersama adalah data jualan runcit di Kanada yang turut dijangka akan mencatatkan bacaan yang positif.


Analisis Teknikal EUR/JPY – Timeframe H4 – 2/2/2018

Harga EUR/JPY akhirnya telah breakout Key Resistance sebelum ini yang berada pada harga sekitar 136.60/14 dengan membentuk bullish morubozu semalam. Jika diperhatikan, EUR/JPY telah meneruskan lagi kenaikan awal pagi tadi dan kini berpotensi membentuk new HH.
 Sekiranya EUR/JPY membuat kenaikan pada hari ini, target yang berkemungkinan dicapai adalah 137.80 sebelum ia kembali melakukan retracement penurunan. Jika EUR/JPY retrace, peluang yang boleh diperhatikan adalah di sekitar harga Key Support Zone sebelum ia meneruskan lagi kenaikan.
Dan jika breakout 137.80, EUR/JPY berpotensi tinggi untuk terus bullish dan mencapai ke level-level resistance seterusnya samaada ke 138.40 atau ke 139.00 pada minggu hadapan.


Siri Lonjakan Harga USD/CAD Bakal Dihadkan Oleh Kenaikan Semula Harga Minyak Mentah

Amaran terbaru oleh organisasi negara pengeksport petroleum (OPEC) telah membendung kejatuhan berterusan harga minyak mentah dalam pasaran.
Sebelum ini, harga minyak alami penurunan setelah pengumuman pelepasan bekalan rizab minyak termasuk Amerika Syarikat (AS) yang didorong oleh konflik Rusia-Ukraine.
Namun OPEC telah memberi amaran pada awal minggu bahawa sukar untuk menggantikan minyak Rusia yang terkesan oleh sekatan Barat.
Menurut OPEC, bekalan minyak akan mengalami gangguan susulan langkah sekatan ke atas Rusia dan sukar untuk mengimbangi pengeluaran yang mencukupi.
Dolar Kanada menerima kesan positif dengan pengukuhan yang dipaparkan pada dagangan Selasa semalam yang sensitif terhadap sentimen pasaran minyak semasa.
Pada carta harga USD/CAD, harga yang sebelum ini meneruskan kenaikan di atas paras rintangan 1.26000 telah menyentuh paras ketinggian pada 1.26600.
Namun harga susut semula ke zon 1.26000 susulan pengukuhan dolar Kanada yang memberi reaksi terhadap peningkatan semula harga minyak semalam.
Menyambung dagangan sehingga penghujung sesi New York dan bersambung di sesi Asia pagi ini, harga kembali berlegar semula di atas zon 1.26000 tersebut.
 Penurunan harga juga berkemungkinan terhad ekoran faktor jangkaan pengukuhan US dolar yang akan berterusan selepas data inflasi AS diterbitkan ke paras ketinggian terbaru lagi semalam.
Pelabur masih menantikan isyarat lebih jelas untuk penurunan lanjut harga ekoran masih terdapat petunjuk untuk harga bergerak dalam trend bullish yang disokong oleh paras sokongan Moving Average 50 (MA50) pada rangka masa 1 jam di carta USD/CAD.
Sekiranya kenaikan harga masih berjaya diteruskan, zon sekitar 1.26800 dilihat akan menjadi tumpuan untuk diuji harga selepas kenaikan mengatasi paras ketinggian dicapai semalam.
Kenaikan lebih tinggi boleh mensasarkan sehingga ke paras 1.27800 sekiranya US dolar mengekalkan pengukuhan berbanding dolar Kanada.
Namun jika harga terus menjunam lebih rendah di bawah zon 1.26000, zon sekitar 1.25500 akan diuji terlebih dahulu sebelum penurunan seterusnya boleh mencecah ke paras 1.25000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Bangkit Semula, Apa Yang Berlaku?

US dolar cuba untuk meningkat semula pada awal sesi Eropah, menyaksikan dolar Aussie terus didagangkan lebih tinggi susulan keputusan mesyuarat polisi Reserve Bank of Australia (RBA).
Data perkhidmatan Amerika Syarikat yang kurang memberangsangkan pada bulan Mei telah memaksa dolar greenback untuk memadamkan sebahagian keuntungan yang diraih daripada data NFP.
Namun ketika sesi Eropah, raja mata wang itu berusaha untuk bangkit semula dengan indeks dolar diperdagangkan sedikit berubah sekitar harga 104.08.
Dolar Aussie melonjak ke paras ketinggian tiga minggu selepas RBA mengejutkan pasaran dengan menaikkan kadar faedah sebanyak 25 mata asas kepada 4.10%, meleset daripada jangkaan bahawa ia akan kekal tidak berubah.
Inflasi yang masih tinggi di Australia dilihat terus menjadi kebimbangan bank pusat itu, mendorongnya untuk kekal hawkish pada mesyuarat terbarunya.
 Sementara itu, tumpuan sesi Eropah hari ini melihatkan jangkaan inflasi Zon Eropah untuk 12 bulan seterusnya turun kepada 4.1% pada bulan April daripada 5.0% pada Mac.
Tinjauan yang dijalankan oleh Bank Pusat Eropah (ECB) itu memperlihatkan jangkaan bahawa tekanan harga mungkin berkurang pada bulan-bulan akan datang.
Hal ini menyebabkan mata wang euro tergelincir pada pembukaan sesi, diikuti dengan pound sterling yang turut memaparkan kemerosotan.
Di samping itu, dolar Kanada terus menguat ke paras tertinggi empat minggu berbanding US dolar menjelang mesyuarat polisi Bank of Canada (BOC).
Selain itu, mata wang yen didagangkan sedikit mengukur berbanding mata wang utama lain termasuk dolar greenback.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Bank Pusat Australia Kekalkan Kadar Faedah Di Paras Terendah

Tumpuan pasaran terarah pada mesyuarat polisi monetari Reserve Bank of Australia (RBA) untuk September dengan ahli mesyuarat memutuskan kadar faedah dikekalkan di paras 1.00% tidak berubah.
Unjuran terhadap ekonomi global masih bersesuian walaupun dipengaruhi oleh risiko pasaran. Ketegangan perdagangan dan teknologi mempengaruhi aliran perdagangan antarabangsa dan juga pelaburan dengan perniagaan mula merencana semula pelan perbelanjaan berikutan ketidaktentuan yang semakin meningkat.
Dalam waktu yang sama, kadar pengangguran masih rendah dan pertumbuhan gaji mencatatkan peningkatan, walaupun inflasi kekal rendah. Di China juga, pihak yang berkuasa sedang mengatur langkah untuk menyokong ekonomi sementara berterusan menangani risiko dalam sistem kewangan.
Keadaan kewangan global kekal akomodatif dengan tekanan risiko terhadap ekonomi global menjurus ke arah pelonggaran polisi oleh beberapa bank pusat utama termasuk di Australia.
Pertumbuhan ekonomi di Australia untuk separuh tahun pertama pada 2019 adalah lebih perlahan berbanding yang dijangkakan sebelum ini dengan dipengaruhi oleh penurunan pada perbelanjaan isi rumah dan kejatuhan harga jualan rumah.
 Namun, pertumbuhan dijangka akan kembali mengukuh disokong oleh faktor kadar faedah yang rendah, pemotongan kadar cukai baru-baru ini dan tanda-tanda kestabilan pada pasaran perumahan.
Terdapat isyarat pertumbuhan yang baik pada pasaran perumahan terutamanya di Melbourne dan Sydney. Pertumbuhan untuk kredit rumah kekal rendah dan permintaan kredit oleh pelabur turut berterusan lemah sementara syarat pinjaman kredit terutama untuk perniagaan berskala kecil dan sederhana kekal ketat.
Kadar pertumbuhan pekerjaan mencatatkan pengukuhan beberapa tahun ini dengan sumbangan tenaga buruh merekodkan paras tertinggi. Meliputi pantauan terhadap pasaran buruh dan pertumbuhan gaji, ekonomi Australia dilihat mampu bertahan mengekalkan kadar pengangguran yang rendah.
Tekanan inflasi kekal lemah dan dijangka kadar inflasi berlegar di bawah paras sasaran 2% pada tahun 2020 dan sedikit tinggi dari paras 2% pada 2021.
Masih munasabah untuk menjangkakan lanjutan tempoh bagi kadar faedah kekal di paras yang rendah untuk Australia menurunkan kadar pengangguran serta mencapai perkembangan yang lebih meyakinkan ke arah sasaran inflasi.
Ahli mesyuarat akan terus memantau perkembangan khususnya dalam pasaran buruh, serta bersedia melonggarkan polisi jika diperlukan untuk terus menyokong pertumbuhan ekonomi demi mencapai sasaran inflasi bank pusat dari masa ke masa.


Goldman Sachs Jangka 3 Penurunan Kadar Oleh Fed Untuk Tahun Ini

Syarikat pelaburan gergasi Goldman Sachs menyatakan pendapat bahawa mereka tidak lagi menjangkakan Amerika Syarikat dan China akan mencapai persetujuan perjanjian untuk mengakhiri pertelingkahan perdagangan yang masih berlarutan sebelum pilihanraya presiden pada November 2020 nanti.
Kenyataan tersebut adalah didorong oleh penggubal dasar daripada ekonomi terbesar dunia itu yang dilihat mengambil langkah yang sukar.
Goldman Sachs menjangkakan penurunan kadar 2 kali secara berturutan oleh Federal Reserve (Fed) berikutan peningkatan terhadap risiko polisi perdagangan dengan pasaran akan lebih cenderung melihat tindakan penurunan kadar yang lebih rendah.
 Komen terhadap hubungan dagang AS-China serta semakan terhadap jangkaan penetapan polisi oleh Fed tersebut, timbul setelah Presiden Donald Trump pada minggu lalu mengumumkan tarif tambahan akan dikenakan ke atas barangan import China bernilai $300 bilion bermula 1 September ini.
Pasaran ekuiti global dilaporkan mengalami kerugian mencecah $2.5 trilion ekoran ketegangan retorik daripada kedua-dua ekonomi gergasi dunia, China dan Amerika Syarikat. China telah merendahkan nilai Yuan di paras terendah dalam rekod sejarah sebagai reaksi terhadap pengumuman tarif terbaru Trump.
Ketua Penganalisis Ekonomi di Goldman Sachs menyatakan kebarangkalian 75% untuk Fed menurunkan kadar pada September dan 50% pada Oktober susulan penurunan kadar pada mesyuarat minggu lalu menjadikan 3 kali penurunan kadar dijangkakan pada tahun ini.
Menurut beliau lagi, keputusan oleh Federal Reserve diperhatikan lebih bertindak balas terhadap ancaman perang dagang, jangkaan terhadap pasaran bon dan juga kebimbangan terhadap pertumbuhan global.


Fed Brainard: The Fed Harus Berhati-Hati Menaikkan Kadar Faedah

Inflasi jatuh jauh di bawah sasaran, oleh itu The Fed patut berhati-hati untuk menaikkan kadar faedah sehinggalah bank pusat benar-benar yakin ia akan naik semula, kata Fed Brainard pada Selasa.
Dalam ucapannya, beliau menegaskan kelemahan data telah menolak inflasi-teras kepada 1.4%, kata Brainard.
Brainard adalah pengundi tetap dalam polisi monetari bank pusat di mana sebelum ini berjaya mempengaruhi rakan-rakannya untuk menangguhkan kenaikan kadar faedah.
“Kita mesti berhati-hati untuk mengetatkan polisi sehinggalah kita yakin inflasi di landasan tepat bagi mencapai sasaran kita.”
 “Kosnya tinggi untuk membawa inflasi kembali naik ke arah sasaran.” Saya percaya, adalah penting untuk kita lebih jelas dengan pergerakan inflasi melebihi sasaran ketika ini.”
Federal Reserve telah menaikkan kadar faedah dua kali tahun ini dan menurut anggaran bank pusat Jun lalu, ada satu lagi kenaikan kadar faedah tahun ini. Namun, pemain pasaran masih ragu dengan kenaikan kadar faedah Disember di mana potensi ketika ini adalah 31.3% seperti yang ditunjukkan oleh CME.
“Jika inflasi meningkat semula dalam masa terdekat, bank pusat boleh mencapai ramalan tiga kali kenaikan kadar faedah tahun ini. Namun, dengan potensi pertumbuhan ekonomi, bank pusat mungkin sampai ke paras kadar faedah yang maksimum tanpa ada ‘banyak tambahan kenaikan kadar faedah’.
Brainard juga menjelaskan ribut Harvey minggu lalu membawa ketidaktentuan kepada ekonomi tahun ini dan akan memberi kesan kepada pertumbuhan suku ketiga di Amerika Syarikat.


Penyusutan Nilai Dolar AS Dorong Kenaikan Harga Pada EUR/USD Awal Minggu

Kelemahan dagangan nilai matawang dolar Amerika Syarikat telah mendorong pengukuhan bagi dolar Euro sejak minggu lalu.
Rundingan dagang antara Amerika Syarikat dan China masih dipantau pasaran dan tidak mengejutkan jika terdapat sebarang laporan berhubung masalah rundingan tersebut. Justeru pelabur kekal berwaspada.
Pada minggu ini, kedua-dua minit mesyuarat yang akan diterbitkan oleh Federal Reserve (Fed) serta European Central Bank (ECB) bakal mempengaruhi pergerakan pada dagangan dolar USD dan Euro. Butiran lengkap pada minit mesyuarat akan diteliti bagi mendapatkan petunjuk dasar polisi selanjutnya.
Dilihatkan pergerakan harga pada carta pasangan matawang EUR/USD, harga yang bergerak mendatar pada zon support di bawah paras 1.10000 minggu lalu telah membuat kenaikan pada dagangan penghujung minggu.
Kenaikan ketara dilihat pada Jumaat dengan pergerakan harga yang berada lebih tinggi dari garisan halangan Moving Average 50 (MA50) yang memberi petunjuk kecenderungan kenaikan harga.
Sebelum sesi pasaran New York pada Jumaat ditutup, harga merekodkan paras tertinggi mingguan dengan kenaikan sekitar 70 pips dari paras terendah minggu lalu.
 Bersambung pada sesi pasaran Asia hari ini, harga meneruskan kenaikan menuju zon SBR (support become resistance) sekitar 1.10600 dengan pergerakan harga yang perlahan.
Jika harga berjaya meneruskan kenaikan ke paras lebih tinggi melepasi zon SBR tersebut, harga mampu mencapai paras ketinggian sehingga zon SBR seterusnya di sekitar 1.11300.
Kenaikan lebih tinggi akan menguji zon resistance penting di bawah paras 1.11800. Paras tersebut gagal ditembusi harga ketika dicapai pada penghujung dagangan Oktober dan awal November.
Namun jika harga kembali menunjukkan penurunan, harga akan dilihat cuba melepasi garisan sokongan MA50 dan jika berjaya turun lebih rendah, zon support di bawah paras 1.10000 akan menjadi destinasi penurunan seterusnya.
Lihat gambar carta pasangan matawang EUR/USD di bawah untuk rujukan analisis teknikal anda.


AUD/USD Berisiko, Tumpuan Pada CPI AS & Data Pekerjaan Australia

Carta harga pasangan mata wang AUD/USD pada dagangan hari ini (Selasa) kembali memaparkan peningkatan semula selepas berlaku penurunan pada sesi New York semalam.
Penurunan yang berlaku adalah disebabkan pengukuhan yang dipaparkan oleh US dolar yang masih menerima tempias positif laporan data pekerjaan NFP Amerika Syarikat (AS) yang diterbitkan baik pada Jumaat lalu.
Pergerakan harga dijangka akan bertambah tak menentu menjelang terbitan data inflasi AS pada Rabu esok.
Sementara, trader AUD pula akan memberi tumpuan pada laporan data pekerjaan Australia yang akan diterbitkan pada Khamis.
Ketika harga pada carta AUD/USD perlahan di sesi Asia dan Eropah semalam, harga dilihat menguji paras halangan Moving Average 50 (MA50) pada rangka masa 1 jam di sekitar 0.66700.
Terjunan harga berlaku di sesi New York mencecah paras 0.66200 mencatatkan paras terendah terbaru 4 minggu.
 Namun harga sedikit melantun pada penutupan penghujung sesi tersebut sebelum kenaikan harga diteruskan pada sesi Asia.
Menyambung dagangan di awal sesi Eropah, harga masih meneruskan kenaikan dan telah melepasi halangan MA50 mencetus jangkaan awal bagi perubahan trend yang lebih bullish.
Kenaikan harga dilihat akan menguji paras 0.67000 sebelum lonjakan yang lebih tinggi boleh menuju semula ke zon tumpuan pada 0.67600.
Namun jika harga buat ‘u-turn’ turun ke bawah semula, paras terendah terbaru dicecah semalam berkemungkinan boleh diatasi.
Penurunan bakal dilanjutkan menuju sasaran lebih rendah pada zon sokongan sekitar 0.65700 hingga 0.65400.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG